-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 ลักษณะผลิตภัณฑ์และบริการ

บริษัท ทรู คอร์ปอเรชั่น จำกัด (มหาชน)
เป็นผู้ให้บริการสื่อสารครบวงจรหนึ่งเดียวของประเทศไทย และเป็นผู้นำคอนเวอร์เจนซ์ไลฟ์สไตล์
ซึ่งเชื่อมโยงทุกบริการ พร้อมพัฒนาโซลูชั่น ตอบสนองทุกไลฟ์สไตล์ตรงใจลูกค้าได้อย่างแท้จริง
โดยให้บริการด้านเสียง (โทรศัพท์พื้นฐานและโทรศัพท์เคลื่อนที่) วิดีโอ ข้อมูล และมัลติมีเดียต่างๆ
ในทุกรูปแบบการสื่อสาร โดยประสานประโยชน์จากโครงข่าย บริการ และคอนเทนต์ของกลุ่ม
ซึ่งเป็นพื้นฐานทำให้ธุรกิจเติบโตต่อไปในอนาคต

ยุทธศาสตร์การเป็นผู้นำคอนเวอร์เจนซ์ไลฟ์สไตล์ ทำให้ทรูมีเอกลักษณ์ความโดดเด่น
ด้วยการผสานบริการสื่อสารครบวงจรในกลุ่มเข้ากับคอนเทนต์ที่เน้นความหลากหลาย
ทำให้ทรูแตกต่างจากผู้ให้บริการรายอื่นๆ
โดยช่วยเพิ่มยอดผู้ใช้บริการและสร้างความผูกพันกับบริการต่างๆ ของกลุ่มทรู
อีกทั้งยังทำให้สามารถใช้ประโยชน์จากศักยภาพของบริการได้อย่างเต็มที่ นอกจากนี้
ยุทธศาสตร์คอนเวอร์เจนซ์ยังช่วยเพิ่มมูลค่า
และมอบคุณประโยชน์แก่ลูกค้าทั้งในระยะกลางและระยะยาว

นับตั้งแต่ต้นปี 2550 กลุ่มทรูได้มีการแบ่งกลุ่มธุรกิจหลักออกเป็น 5 กลุ่ม
(โดยเอกสารฉบับนี้จะเรียงลำดับเนื้อหาตามกลุ่มธุรกิจหลัก) ซึ่งประกอบด้วย

-   ธุรกิจออนไลน์ ภายใต้ชื่อ ทรูออนไลน์ ซึ่งประกอบด้วย บริการโทรศัพท์พื้นฐานและบริการเสริม
    บริการโครงข่ายข้อมูล บริการอินเทอร์เน็ต และบริการอินเทอร์เน็ตความเร็วสูง หรือ
    บริการบรอดแบนด์สำหรับลูกค้าทั่วไป และบริการ WE PCT
    (บริการโทรศัพท์พื้นฐานใช้นอกสถานที่) รวมทั้งธุรกิจเครือข่ายร้านกาแฟ
    ทรูคอฟฟี่

-   ธุรกิจโทรศัพท์เคลื่อนที่ ภายใต้ ทรูมูฟ (ชื่อเดิม ทีเอ ออเร้นจ์)

-   ธุรกิจโทรทัศน์ระบบบอกรับเป็นสมาชิก ภายใต้ชื่อ ทรูวิชั่นส์ (ชื่อเดิม ยูบีซี)

-   ธุรกิจดิจิตอลคอมเมิร์ซ ภายใต้ชื่อ ทรูมันนี่

-   ธุรกิจดิจิตอลคอนเทนต์ ภายใต้ชื่อ ทรูไลฟ์

ทั้งนี้ สำหรับรายงานด้านการเงิน ผลการดำเนินงานของธุรกิจดิจิตอลคอมเมิร์ซ และ
ดิจิตอลคอนเทนต์ (ทรูมันนี่ และ ทรูไลฟ์) จะถูกรวมอยู่ในกลุ่มธุรกิจของทรูออนไลน์

ตารางด้านล่างแสดงองค์ประกอบรายได้จากการให้บริการ^(1/)และกำไรจากการดำเนินงาน
ก่อนดอกเบี้ย ภาษี ค่าเสื่อมราคาและค่าตัดจำหน่าย (EBITDA) ^(2/) ของธุรกิจในกลุ่มทรู

[TABLE]

หมายเหตุ: ^(1/) หลังหักรายการระหว่างกัน; ^(2/) ก่อนหักรายการระหว่างกัน

1.  ทรูออนไลน์

ทรูออนไลน์ ประกอบด้วย บริการโทรศัพท์พื้นฐาน และบริการเสริมต่าง ๆ เช่น
บริการโทรศัพท์สาธารณะ เป็นต้น นอกจากนี้ ยังรวมถึงบริการบรอดแบนด์ อินเทอร์เน็ต
บริการโครงข่ายข้อมูล บริการอินเทอร์เน็ตและดาต้าเกตเวย์
และบริการโทรศัพทพื้นฐานใช้นอกสถานที่ (WE PCT) รวมทั้งบริการใหม่ๆ เช่น
บริการโทรศัพท์ทางไกลระหว่างประเทศ ทั้งนี้ ธุรกิจบรอดแบนด์ อินเทอร์เน็ตเติบโตอย่างรวดเร็ว
และช่วยรักษาระดับรายได้โดยรวมของกลุ่มธุรกิจทรูออนไลน์

  i) บริการโทรศัพท์พื้นฐาน โทรศัพท์พื้นฐานใช้นอกสถานที่ (WE PCT) และโทรศัพท์สาธารณะ

ทรูเป็นผู้ให้บริการโทรศัพท์พื้นฐานรายใหญ่ที่สุดในเขตกรุงเทพมหานครและปริมณฑล
โดยสามารถให้บริการโทรศัพท์พื้นฐานจำนวนทั้งสิ้น 2.6 ล้านเลขหมาย
และมีเลขหมายที่ให้บริการอยู่ทั้งสิ้นประมาณ 1.8 ล้านเลขหมาย

นอกจากนี้ บริษัทฯ ให้บริการโทรศัพท์พื้นฐานใช้นอกสถานที่ WE PCT ผ่านบริษัท เอเซีย ไวร์เลส
คอมมิวนิเคชั่น จำกัด (“AWC”) ซึ่งเป็นบริษัทย่อย (บริษัทฯ ถือหุ้นในสัดส่วนร้อยละ 99.99)
โดยได้เปิดให้บริการอย่างเป็นทางการ เมื่อเดือนพฤศจิกายน 2542
ซึ่งถือเป็นบริการเสริมของบริการโทรศัพท์พื้นฐาน

บริการ WE PCT เป็นบริการที่ทำให้ผู้ใช้บริการสามารถพกพาโทรศัพท์บ้านไปใช้นอกบ้านได้
โดยใช้หมายเลขเดียวกับโทรศัพท์บ้าน และสามารถใช้ได้ถึง 9 เครื่องต่อโทรศัพท์พื้นฐาน 1
เลขหมาย โดย WE PCT แต่ละเครื่องจะมีหมายเลขประจำเครื่องของตนเอง

ในเดือนสิงหาคม 2534 บริษัทฯ
ได้ทำสัญญาร่วมการงานและร่วมลงทุนขยายบริการโทรศัพท์ระหว่างบริษัทฯ
กับองค์การโทรศัพท์แห่งประเทศไทย (“สัญญาร่วมการงานฯ”) ซึ่งภายหลังเปลี่ยนชื่อเป็น บริษัท
ทีโอที จำกัด (มหาชน) โดยให้บริษัทฯ เป็นผู้ดำเนินการลงทุน จัดหา และติดตั้งควบคุม
ตลอดจนซ่อมบำรุงและรักษาอุปกรณ์ในระบบสำหรับการขยายบริการโทรศัพท์จำนวน 2 ล้านเลขหมาย
ในเขตกรุงเทพมหานครและ ปริมณฑล เป็นระยะเวลา 25 ปี สิ้นสุดปี 2560
ต่อมาได้รับสิทธิให้ขยายบริการโทรศัพท์อีกจำนวน 6 แสนเลขหมาย บริษัทฯ
ได้โอนทรัพย์สินที่เป็นโครงข่ายทั้งหมดให้แก่ทีโอที โดยทีโอที
เป็นผู้จัดเก็บรายได้จากลูกค้าในโครงข่ายทั้งหมด และชำระให้บริษัทฯ
ตามสัดส่วนที่ระบุไว้ในสัญญาร่วมการงานฯ คือในอัตราร้อยละ 84.0
ของสำหรับบริการโทรศัพท์พื้นฐาน สำหรับส่วน 2 ล้านเลขหมายแรก และอัตราร้อยละ 79.0
สำหรับในส่วน 6 แสนเลขหมายที่ได้รับการจัดสรรเพิ่มเติมในภายหลัง ในส่วนของบริการเสริมต่าง
ๆ ที่บริษัทฯ ได้ให้บริการอยู่ บริษัทฯ ได้รับส่วนแบ่งรายได้ในอัตราร้อยละ 82.0
ของรายได้จากบริการเสริมนั้นๆ ยกเว้นบริการโทรศัพท์สาธารณะ ซึ่งบริษัทฯ
ได้รับส่วนแบ่งรายได้ในอัตราร้อยละ 76.5

สำหรับบริการ WE PCT นั้น รายได้ทั้งหมดจะถูกจัดเก็บโดยทีโอที และ ทีโอที
จะแบ่งรายได้ที่จัดเก็บก่อนหักค่าใช้จ่ายให้บริษัทฯ ในอัตราร้อยละ 82.0 และเนื่องจากบริษัทฯ
ได้มอบหมายให้ AWC ซึ่งเป็นบริษัทย่อยของบริษัทฯ ดำเนินการให้บริการ PCT แก่ลูกค้า ดังนั้น
บริษัทฯ จึงต้องแบ่งรายได้ที่ได้รับมาจาก ทีโอที ในอัตราประมาณร้อยละ 70.0 ให้กับ AWC
นอกจากนั้น ทีโอที ก็สามารถให้บริการ PCT แก่ผู้ที่ใช้หมายเลขโทรศัพท์ของ ทีโอที
ได้โดยผ่านโครงข่าย PCT ของบริษัทฯ ดังนั้น ทีโอที จึงต้องแบ่งรายได้ส่วนหนึ่งที่ ทีโอที
ได้รับจากผู้ใช้บริการ PCT จากหมายเลขโทรศัพท์ของ ทีโอที ให้แก่บริษัทฯ
เพื่อเป็นเสมือนค่าเช่าโครงข่าย โดยในส่วนนี้ ทีโอที จะต้องแบ่งรายได้ประมาณร้อยละ 80.0
ให้แก่บริษัทฯ

ทั้งนี้ กลุ่มทรูได้รับใบอนุญาต จากคณะกรรมการกิจการโทรคมนาคมแห่งชาติ (กทช.)
สำหรับการให้บริการโทรศัพท์ผ่านอินเทอร์เน็ต (Voice over Internet Protocol หรือ
VoIP) บริการโทรศัพท์พื้นฐาน บริการโทรศัพท์สาธารณะได้ทั่วประเทศ (ดูรายละเอียดในหัวข้อ
ความคืบหน้าด้านการกำกับดูแลกิจการโทรคมนาคม)

  บริการเสริม

นอกเหนือจากโทรศัพท์พื้นฐาน บริษัทฯ ได้พัฒนาบริการเสริมต่างๆ
เพื่อตอบสนองความต้องการของลูกค้า ซึ่งประกอบด้วย

-   บริการโทรศัพท์สาธารณะ บริษัทฯ ได้รับอนุญาตจาก ทีโอที
    เพื่อให้บริการโทรศัพท์สาธารณะในเขตกรุงเทพมหานครและปริมณฑลจำนวนทั้งสิ้น 26,000 ตู้

-   บริการรับฝากข้อความอัตโนมัติ (Voice Mailbox) บริการรับสายเรียกซ้อน (Call
    Waiting) บริการสนทนา 3 สาย (Conference Call) บริการโอนเลขหมาย (Call
    Forwarding)
    บริการเลขหมายด่วน (Hot Line) บริการย่อเลขหมาย (Abbreviated Dialing)
    บริการโทรซ้ำอัตโนมัติ (Automatic Call Repetition) และ บริการจำกัดการโทรออก
    (Outgoing Call Barring)

-   บริการ Caller ID เป็นบริการเสริมพิเศษที่แสดงหมายเลขเรียกเข้า

นอกจากนี้ บริษัทฯ ยังได้ให้บริการเสริมอื่นๆ แก่ลูกค้าธุรกิจ
ซึ่งมีความต้องการใช้เลขหมายเป็นจำนวนมาก และต้องการใช้บริการเสริมที่หลากหลายมากยิ่งขึ้น
ได้แก่

-   บริการตู้สาขาอัตโนมัติระบบต่อเข้าตรง (Direct Inward Dialing หรือ “DID”)
    เป็นบริการที่ทำให้โทรศัพท์พื้นฐานสามารถเรียกเข้าเลขหมายภายในของตู้สาขาอัตโนมัติโดยไม่ต้องผ่านพนักงานสลับสาย
    (Operator) จึงทำให้เลขหมายภายในทุกเลขหมายเปรียบเสมือนสายตรง

-   บริการเลขหมายนำหมู่ (Hunting Line)
    เป็นบริการที่จัดกลุ่มเลขหมายให้สามารถเรียกเข้าได้โดยใช้เลขหมายหลักเพียงเลขหมายเดียว

-   โครงข่ายบริการสื่อสารร่วมระบบดิจิตอล (Integrated Service Digital Network:
    ISDN) เป็นบริการที่ทำให้ผู้ใช้สามารถติดต่อสื่อสารกันได้หลากหลายรูปแบบทั้งรับ -
    ส่งสัญญาณภาพ เสียง และ ข้อมูลพร้อมกันได้ บนคู่สายเพียง 1 คู่สายในเวลาเดียวกัน

-   บริการ Televoting เป็นบริการที่ช่วยให้รับสายโทรศัพท์เรียกเข้าที่มีระยะเวลาสั้นๆ
    ในจำนวนสูงมากๆ ซึ่งสามารถนำมาใช้เป็นเครื่องมือทางการตลาดได้
    โดยไม่ต้องลงทุนติดตั้งอุปกรณ์หรือโปรแกรมในการรองรับสายเรียกเข้าปริมาณสูงๆ
    และสามารถทราบผลหรือจำนวนการเรียกเข้าได้ภายในเวลา 5 วินาที

-   บริการฟรีโฟน 1-800 (Free Phone 1-800) เป็นบริการพิเศษที่ผู้เรียกต้นทาง
    ไม่ต้องเสียค่าโทรศัพท์ทางไกลโดยผู้รับปลายทางจะเป็นผู้รับผิดชอบค่าใช้จ่าย
    ทั้งจากการโทรภายในพื้นที่เดียวกัน และโทรทางไกลภายในประเทศ โดยกดหมายเลข 1800
    แล้วตามด้วยหมายเลขโทรฟรี 6 หลัก

-   บริการประชุมผ่านสายโทรศัพท์ (Voice Conference) สามารถจัดประชุมได้ทุกที่ ทุกเวลา
    ผ่านทางสายโทรศัพท์

-   บริการโทรศัพท์ผ่านอินเทอร์เน็ต (Voice over Internet Protocol หรือ VoIP)
    ภายใต้ชื่อ NetTalk by True

โครงข่ายโทรศัพท์พื้นฐาน และ พื้นที่ให้บริการ WE PCT

โครงข่ายโทรศัพท์พื้นฐานของบริษัทฯ เป็นโครงข่ายใยแก้วนำแสงที่ทันสมัย มีความยาวรวมทั้งสิ้นกว่า
176,000 กิโลเมตร ครอบคลุมพื้นที่ในเขตกรุงเทพมหานครและปริมณฑล ประมาณ 4,200
ตารางกิโลเมตร โดยใช้สายเคเบิลทองแดงในระยะทางสั้น (โดยเฉลี่ยราว 3 ถึง 4 กิโลเมตร)
เพื่อคุณภาพที่ดีที่สุดในการให้บริการทั้งด้านเสียง และ ข้อมูล

ณ สิ้นปี 2553 บริษัทฯ มีเลขหมายโทรศัพท์พื้นฐานที่ให้บริการแก่ลูกค้าเป็นจำนวนรวม 1,834,694
เลขหมาย ประกอบด้วย ลูกค้าบุคคลทั่วไปจำนวน 1,236,980 เลขหมาย และลูกค้าธุรกิจจำนวน
597,714 เลขหมาย ซึ่งลดลงในอัตราร้อยละ 1.3 จากปีก่อนหน้า
โดยเป็นไปตามแนวโน้มเดียวกันทั่วโลก อย่างไรก็ตาม
รายได้จากบริการโทรศัพท์พื้นฐานเริ่มลดลงในอัตราที่ช้าลงในช่วง 2 – 3 ปีที่ผ่านมา
จากอัตราเลขสองหลัก มาเป็นเลขหนึ่งหลัก
ในปี 2553 ในขณะที่รายได้เฉลี่ยต่อเลขหมายต่อเดือน สำหรับปี 2553 เป็น 285 บาทต่อเดือน
โดยลดลงในอัตราร้อยละ 5.7 จากปีก่อนหน้า ทั้งนี้ รายได้จากการให้บริการส่วนใหญ่ (ร้อยละ
55.0) มาจากลูกค้าธุรกิจ

ตารางแสดงจำนวนผู้ใช้บริการโทรศัพท์พื้นฐาน และรายได้เฉลี่ยต่อผู้ใช้บริการ

+------------------+---------+---------+---------+---------+---------+
| บริการโทรศัพท์พื้นฐาน | ณ วันที่   |         |         |         |         |
|                  | 31 ธ.ค. |         |         |         |         |
+------------------+---------+---------+---------+---------+---------+
|                  | 2549    | 2550    | 2551    | 2552    | 2553    |
+------------------+---------+---------+---------+---------+---------+
| จำนวนผู้ใช้บริการ    | 1,      | 1,      | 1,      | 1,      | 1,      |
|                  | 976,965 | 955,410 | 902,507 | 858,310 | 834,694 |
+------------------+---------+---------+---------+---------+---------+
| ราย              | 414     | 362     | 331     | 303     | 285     |
| ได้เฉลี่ยต่อผู้ใช้บริการ |         |         |         |         |         |
| (บาทต่อเดือน)      |         |         |         |         |         |
+------------------+---------+---------+---------+---------+---------+

บริการ WE PCT ให้บริการครอบคลุมพื้นที่ราว 2,500
ตารางกิโลเมตรในเขตพื้นที่ชั้นในของกรุงเทพมหานครและ ปริมณฑล ในเดือนกันยายน 2547
บริการ PCT ได้เปลี่ยนชื่อเป็น WE PCT
เพื่อสะท้อนกลยุทธ์ในการสร้างชุมชนของคนที่มีความสนใจเหมือนกัน และมีไลฟ์สไตล์เดียวกัน
ผ่านโปรโมชั่น โทรฟรีภายในโครงข่ายของกลุ่มทรู ซึ่งประกอบด้วย หมายเลขโทรศัพท์พื้นฐาน
(รหัสพื้นที่ 02) โครงข่ายโทรศัพท์เคลื่อนที่ทรูมูฟ และโครงข่าย PCT
โดยเน้นกลุ่มลูกค้านักเรียนและนักศึกษา ณ สิ้นปี 2553 กลุ่มทรูมีผู้ใช้บริการ WE PCT จำนวน
89,698 ราย โดยลดลงจาก 177,970 รายในปีก่อนหน้า
ส่วนหนึ่งจากผลกระทบจากการแข่งขันในธุรกิจโทรศัพท์เคลื่อนที่อย่างต่อเนื่อง
และจากการปรับอัตราค่าบริการจากเดิมเป็นลักษณะค่าบริการต่อครั้ง เป็นต่อนาที
เพื่อลดผลกระทบของบริษัทฯ หาก มีการจัดเก็บค่าเชื่อมต่อโครงข่าย (Interconnection
Charge)

ตารางแสดงจำนวนผู้ใช้บริการ WE PCT และรายได้เฉลี่ยต่อผู้ใช้บริการ

+----------------+---------+---------+---------+---------+----------+
| WE PCT         | ณ วันที่   |         |         |         |          |
|                | 31 ธ.ค. |         |         |         |          |
+----------------+---------+---------+---------+---------+----------+
|                | 2549    | 2550    | 2551    | 2552    | 2553     |
+----------------+---------+---------+---------+---------+----------+
| จำนวนผู้ใช้บริการ  | 347,099 | 390,609 | 273,623 | 177,970 | 89,698   |
+----------------+---------+---------+---------+---------+----------+
| รายได          | 257     | 172     | 171     | 155     | 160      |
| ้เฉลี่ยต่อผู้ใช้บริการ |         |         |         |         |          |
| ^(1/)          |         |         |         |         |          |
+----------------+---------+---------+---------+---------+----------+

^(1/) รวมผู้ใช้บริการ PCT Buddy (บริการแบบเติมเงิน)

  ii) บริการบรอดแบนด์ อินเทอร์เน็ต บริการอินเทอร์เน็ตอื่น ๆ และบริการเสริม

  บริการบรอดแบนด์ อินเทอร์เน็ต

กลุ่มทรูเป็นผู้นำการให้บริการบรอดแบนด์หรืออินเทอร์เน็ตความเร็วสูงของประเทศ และ
ครองส่วนแบ่งตลาดประมาณร้อยละ 66.0
ของมูลค่าตลาดอินเทอร์เน็ตความเร็วสูงในเขตพื้นที่กรุงเทพมหานคร และ ปริมณฑล
กลุ่มทรูให้บริการบรอดแบนด์สำหรับลูกค้าทั่วไปผ่าน 2 เทคโนโลยี คือ Cable Modem
(ปัจจุบันให้บริการผ่านเทคโนโลยี DOCSIS 3.0) และ DSL (Digital Subscriber Line)
ทรูออนไลน์ยังคงเป็นผู้นำในตลาดบริการบรอดแบนด์ ทั้งในด้านนวัตกรรมและคุณภาพการให้บริการ
ซึ่งเป็นมาจากการขยายความครอบคลุมอย่างต่อเนื่อง การนำเสนอเทคโนโลยีใหม่ๆ
รวมทั้งการให้บริการด้วยความเร็วที่เพิ่มขึ้น และ การให้ความสำคัญกับการให้บริการลูกค้า

ในปี 2546 กลุ่มทรู และ ผู้ให้บริการรายอื่น เช่น KSC
ได้นำเสนอบริการอินเทอร์เน็ตไร้สายความเร็วสูง หรือ Wi-Fi ทั้งนี้ โครงข่าย Wi-Fi ของทรู
ที่สามารถให้บริการครอบคลุมได้อย่างกว้างขวาง
เป็นปัจจัยสำคัญที่สร้างความแตกต่างให้กับสินค้าและบริการของกลุ่มทรู
รวมทั้งยังมีส่วนในการสร้างความเติบโตให้กับบริการ
บรอดแบนด์ ณ สิ้นปี 2553 กลุ่มทรูได้ขยายจุดให้บริการอินเทอร์เน็ตไร้สายความเร็วสูงประมาณ
18,600 จุด ในกรุงเทพมหานครและปริมณฑล รวมทั้งจังหวัดใหญ่ๆ
ซึ่งยากที่ผู้ให้บริการรายอื่นจะให้บริการที่ทัดเทียมได้
โดยจุดให้บริการเหล่านี้จะกระจายอยู่ตามสถานที่สำคัญๆ อาทิ ร้านกาแฟ ร้านอาหาร โรงแรม
โรงพยาบาล ห้างสรรพสินค้า โรงภาพยนตร์ ศูนย์ประชุม และอาคารสำนักงานต่างๆ

ในเดือนเมษายน 2548 กลุ่มทรูเปิดให้บริการ Pre Pay hi-speed Internet ไฮ-สปีด
อินเทอร์เน็ตแบบเติมเงินครั้งแรกในประเทศไทยเพื่อเป็นทางเลือกใหม่แก่ลูกค้าที่มองหาความสะดวกและคุ้มค่า

บริษัท ทรู ยูนิเวอร์แซล คอนเวอร์เจ้นซ์ จำกัด (“TUC”) เป็นหนึ่งในบริษัทย่อยของกลุ่มทรู
ซึ่งได้รับใบอนุญาตจาก กทช. เพื่อให้บริการโทรศัพท์พื้นฐาน บรอดแบนด์
และบริการโครงข่ายข้อมูลทั่วประเทศ ด้วยโครงสร้างโครงข่ายพื้นฐานและเทคโนโลยีใหม่ เช่น
NGN (next generation network) xDSL และ Gigabit Ethernet โดย TUC
ให้บริการวงจรสื่อสารข้อมูล และบรอดแบนด์ รวมทั้ง โครงข่ายสื่อสารข้อมูล
ให้แก่บริษัทย่อยอื่นในกลุ่มทรู รวม บริษัท ทรู อินเทอร์เน็ต จำกัด (“TI”) และ บริษัท ทรู
มัลติมีเดีย จำกัด (“TM”) เพื่อนำไปให้บริการต่อแก่ลูกค้าอินเทอร์เน็ตความเร็วสูงรายย่อย
บริการข้อมูล และบริการที่ไม่ใช่เสียง แก่ลูกค้าทั่วไป และ ลูกค้าธุกิจ ตามลำดับ

ด้วยโครงข่ายโทรศัพท์พื้นฐานที่ทันสมัย ทำให้กลุ่มทรูสามารถให้บริการบรอดแบนด์ที่มีความเร็วสูง
และการเชื่อมต่อที่มีเสถียรภาพมากขึ้น อีกทั้งยังสามารถประหยัดค่าใช้จ่ายในการติดตั้ง
การดำเนินงาน และการบำรุงรักษา โดยไม่เพียงแต่สามารถให้บริการ ADSL เท่านั้น
แต่ยังสามารถให้บริการ ADSL2+, VDSL2, G.SHDSL และ Gigabit Ethernet
และมีความพร้อมที่จะพัฒนาไปเป็นโครงข่าย NGN ซึ่งเป็นเทคโนโลยี ระบบ IP

กลุ่มทรูยังให้บริการด้านคอนเทนต์ที่เปี่ยมด้วยคุณภาพ ซึ่งมีความหลากหลายและเหมาะกับทุกไลฟ์สไตล์
ไม่ว่าจะเป็น คอนเทนต์สำหรับผู้ที่ชื่นชอบการฟังเพลง เล่นเกมออนไลน์ ดูกีฬา หรือ
รักการอ่านหนังสือออนไลน์ในรูปแบบของ e-Book นอกจากนั้น ทรูยังตอกย้ำความเป็นผู้นำในธุรกิจนี้
โดยให้บริการเสริมต่างๆ เช่น บริการ WhiteNet
(เพื่อกลั่นกรองและสกัดจับภาพและสื่อบนอินเทอร์เน็ตที่ไม่เหมาะสมสำหรับเยาวชน)
ในปี 2553 กลุ่มทรูได้เปิดตัว 3
บริการใหม่สำหรับการรับชมคอนเทนต์ผ่านเครื่องคอมพิวเตอร์ส่วนบุคคล ซึ่งประกอบด้วย
รายการฟุตบอลพรีเมียร์ลีก รายการทีวีคุณภาพ (เพื่อรับชมรายการโทรทัศน์แบบออนไลน์) และ
Movies On Demand (เพื่อรับชมรายการภาพยนตร์แบบตามสั่ง)

ในเดือนมกราคม 2553 ทรูออนไลน์ได้ปรับมาตรฐานความเร็วบริการบรอดแบนด์จากเดิม 3 Mbps
(อัตราค่าบริการ 599 บาทต่อเดือน) เป็น 4 Mbps (โดยไม่คิดค่าบริการเพิ่ม) และให้ Wi-Fi
router แก่ลูกค้าแพ็กเกจ
พรีเมียมใหม่ฟรี ทำให้สามารถเพิ่มลูกค้าได้เป็นจำนวนมากในช่วงครึ่งปีแรกของปี 2553 ทั้งนี้
ในเดือนสิงหาคม 2553 ทรูเป็นผู้ให้บริการรายแรกของประเทศที่ปรับความเร็วมาตรฐานจาก 4
Mbps เป็น 6 Mbps สู่ตลาดในวงกว้าง ทำให้มีผู้ใช้บริการเพิ่มขึ้นอย่างต่อเนื่องในปี 2553
โดยสามารถเพิ่มจำนวนผู้ใช้บริการใหม่สุทธิได้มากกว่าเท่าตัว เป็น 122,154 ราย (จาก 57,958
รายในปี 2552) ส่งผลให้ ณ สิ้นปี 2553 มีผู้ใช้บริการบรอดแบนด์เป็นจำนวนรวมทั้งสิ้น 813,763
ราย

ตารางแสดงจำนวนผู้ใช้บริการบรอดแบนด์ และรายได้เฉลี่ยต่อผู้ใช้บริการ

+-----------------+---------+---------+---------+---------+---------+
| บริการบรอดแบนด์   | ณ วันที่   |         |         |         |         |
|                 | 31 ธ.ค. |         |         |         |         |
+-----------------+---------+---------+---------+---------+---------+
|                 | 2549    | 2550    | 2551    | 2552    | 2553    |
+-----------------+---------+---------+---------+---------+---------+
| จำนวนผู้ใช้บริการ   | 442,728 | 549,216 | 633,651 | 691,609 | 813,763 |
+-----------------+---------+---------+---------+---------+---------+
| รายไ            | 721     | 709     | 744     | 755     | 720     |
| ด้เฉลี่ยต่อผู้ใช้บริการ |         |         |         |         |         |
| (บาทต่อเดือน)     |         |         |         |         |         |
+-----------------+---------+---------+---------+---------+---------+

หมายเหตุ: ตั้งแต่ปี 2550 เป็นต้นมา
จำนวนผู้ใช้บริการและรายได้เฉลี่ยต่อผู้ใช้บริการของบริการบรอดแบนด์อินเทอร์เน็ต
ได้รวมจำนวนผู้ใช้บริการบรอดแบนด์สำหรับลูกค้าธุรกิจเข้ามาด้วย

นอกจากนี้ กลุ่มทรูยังทำการตลาดสู่กลุ่มเป้าหมายระดับบน โดยในปี 2552 ได้เปิดตัวบริการ Ultra
Broadband เป็นครั้งแรกในประเทศไทย โดยโครงการแรกเป็นคอนโดมิเนียมในเครือแสนสิริ
“SIRI at Sukhumvit” โดยให้การเชื่อมต่ออินเทอร์เน็ตความเร็วสูงถึง 30 Mbps รวมทั้ง
บริการ Wi-Fi ความเร็วสูงสุดถึง
4 Mbps ในปลายเดือนมิถุนายน 2553 ได้ออกแพ็กเกจความเร็ว 50 Mbps
ซึ่งสูงที่สุดในประเทศไทย โดยให้บริการในโครงการที่พักอาศัย และคอนโดมีเนียมหรู กว่า 200
แห่งในกรุงเทพมหานคร

กลางเดือนธันวาคมที่ผ่านมา
ทรูออนไลน์ได้เปิดให้บริการบรอดแบนด์อย่างไม่เป็นทางการโดยใช้เทคโนโลยี DOCSIS 3.0
ใจกลางกรุงเทพมหานคร ซึ่งส่วนใหญ่อยู่ในบริเวณถนนอโศกและสุขุมวิท รวมทั้งเมืองใหญ่ๆ
ในต่างจังหวัด เช่น หาดใหญ่ ขอนแก่น โคราช และเชียงใหม่ โดยนำเสนอแพ็กเกจต่าง ๆ
ที่ความเร็วในการดาวน์โหลดตั้งแต่ 10 Mbps ถึง 100 Mbps ที่ราคาเริ่มต้น 699 บาทต่อเดือน
โดยจะเปิดให้บริการอย่างเป็นทางการในช่วงครึ่งปีแรกของปี 2554
เทคโนโลยีนี้ทำให้กลุ่มทรูเป็นผู้นำประเทศสู่การเปลี่ยนผ่านจากบริการบรอดแบนด์เดิม
ไปเป็นบริการใหม่ด้วยเทคโนโลยี DOCSIS 3.0
โดยกลุ่มทรูยังคงเป็นผู้นำทั้งในการให้บริการบรอดแบนด์ด้วยความเร็วสูง
ด้วยคุณภาพและนำหน้าด้วยนวัตกรรม

บริการอินเทอร์เน็ตอื่นๆ และ บริการเสริม

กลุ่มทรูดำเนินธุรกิจการให้บริการอินเทอร์เน็ต (รวมทั้ง คอนเทนต์ และ แอพพลิเคชั่น)
โดยผ่านบริษัทย่อย คือ

1.  บริษัท เอเซีย อินโฟเน็ท จำกัด (“AI”) ซึ่งบริษัทฯ ถือหุ้นในสัดส่วนร้อยละ 65.0
    ได้รับอนุญาตจาก กสท โทรคมนาคม หรือ กสท (ก่อนหน้าคือ การสื่อสารแห่งประเทศไทย)
    ให้ดำเนินธุรกิจการให้บริการอินเทอร์เน็ตเชิงพาณิชย์ (ISP) แก่ผู้ใช้บริการทั่วประเทศ
    จนกระทั่งถึงปี 2549 ด้วยอุปกรณ์ที่ได้ทำสัญญาเช่าระยะยาวจาก กสท
    หรือหน่วยงานที่ได้รับอนุญาตจาก กสท ทั้งนี้ ในเดือนกุมภาพันธ์ 2553 เอเซีย อินโฟเน็ท
    ได้รับการต่ออายุใบอนุญาตในการให้บริการอินเทอร์เน็ตแบบที่ 1 จาก คณะกรรมการ กทช.
    ไปอีกเป็นเวลา 5 ปี โดยจะหมดอายุในวันที่ 4 กุมภาพันธ์ 2558
    ใบอนุญาตดังกล่าวนี้สามารถต่ออายุทุก 5 ปี

2.  บริษัท ทรู อินเทอร์เน็ต จำกัด ("TI") ซึ่งบริษัทฯ ถือหุ้นในสัดส่วนร้อยละ 99.99 ในเดือน
    สิงหาคม 2552 ทรู อินเทอร์เน็ต ได้รับการต่ออายุใบอนุญาต
    ในการให้บริการอินเทอร์เน็ตแบบที่ 1 จาก คณะกรรมการ กทช. ไปอีกเป็นเวลา 5 ปี
    และจะหมดอายุในวันที่ 17 เดือนสิงหาคม 2557 ใบอนุญาตดังกล่าวนี้สามารถต่ออายุได้ทุก 5
    ปี

ในภาพรวมของธุรกิจอินเทอร์เน็ต กลุ่มทรูเป็นผู้ให้บริการอินเทอร์เน็ตอันดับหนึ่งของประเทศ
มีผู้ใช้บริการทั้งสิ้นกว่า 1.9 ล้านราย (รวมผู้ใช้บริการบรอดแบนด์และบริการอินเทอร์เน็ตแบบ
Dial up) โดยให้บริการทั้งในกลุ่มลูกค้าทั่วไป และลูกค้าธุรกิจ
เนื่องจากสามารถให้บริการพร้อมบริการเสริมต่างๆ อย่างครบวงจร อาทิ บริการ Internet
Data Center บริการเก็บรักษาข้อมูลและบริการป้องกันความปลอดภัยข้อมูล
สำหรับลูกค้าธุรกิจขนาดใหญ่

ภายหลังจากบริษัท ทรู อินเตอร์เนชั่นแนล เกตเวย์ จำกัด (True International Gateway
หรือ TIG) ซึ่งเป็นบริษัทย่อยในกลุ่มทรูได้รับใบอนุญาตจากคณะกรรมการ กทช. ณ ปลายปี 2549
ให้เปิดบริการโครงข่ายอินเทอร์เน็ตระหว่างประเทศ (International Internet Gateway)
บริการอินเทอร์เน็ตและบรอดแบนด์ของกลุ่มทรูได้ขยายตัวอย่างรวดเร็ว
สามารถให้บริการที่มีคุณภาพสูงขึ้นแก่ลูกค้า รวมทั้งช่วยประหยัดต้นทุนในการให้บริการ

ตารางแสดงจำนวนผู้ใช้บริการอินเทอร์เน็ต/บรอดแบนด์ (ประกอบด้วย ผู้ใช้บริการอินเทอร์เน็ตแบบ
dial-up บรอดแบนด์ และ Wi-Fi)

+---------------------+--------+--------+--------+--------+---------+
| บริกา                | ณ วันที่  |        |        |        |         |
| รอินเทอร์เน็ต/บรอดแบนด์ | 31     |        |        |        |         |
|                     | ธ.ค.   |        |        |        |         |
+---------------------+--------+--------+--------+--------+---------+
|                     | 2549   | 2550   | 2551   | 2552   | 2553    |
+---------------------+--------+--------+--------+--------+---------+
| จำนวนผู้ใช้บริการ^(1/)  | 8      | 1,1    | 1,2    | 1,4    | 1,      |
|                     | 49,007 | 04,586 | 74,802 | 37,680 | 867,852 |
+---------------------+--------+--------+--------+--------+---------+

^(1/) รวมผู้ใช้บริการบรอดแบนด์

iii) บริการโครงข่ายข้อมูลธุรกิจ (Business Data Service)

กลุ่มทรูให้บริการโครงข่ายข้อมูลในลักษณะโซลูชั่น ทั้งบริการด้านเสียงและข้อมูลไปด้วยกัน
รวมทั้งให้บริการด้านการบริหารโครงข่ายข้อมูลกับลูกค้าธุรกิจ ทั้งนี้ผ่านเทคโนโลยีต่างๆ
ที่หลากหลาย ประกอบด้วย บริการโครงข่ายข้อมูลดิจิตอล DDN (Digital Data Network)
หรือบริการวงจรเช่า (Leased Line) บริการโครงข่ายข้อมูลผ่านเครือข่าย IP ได้แก่ บริการ
MPLS (Multi-protocol Label Switching) บริการ Metro Ethernet
ซึ่งเป็นบริการโครงข่ายข้อมูลที่ใช้เทคโนโลยี Fiber-to-the-building
และถูกออกแบบมาเฉพาะลูกค้าธุรกิจ รวมทั้งบริการวงจรเช่าผ่านเครือข่าย IP (IP based
leased line) ที่ผสมผสานระหว่างบริการข้อมูลผ่านเครือข่าย IP และบริการวงจรเช่า
ซึ่งมีคุณภาพดีกว่าบริการเครือข่าย IP แบบมาตรฐาน นอกจากนั้น ยังเน้นการให้บริการ
การบริหารจัดการเครือข่ายข้อมูล (Managed Network Service)
ซึ่งเป็นบริการที่ผสมผสานบริการเกี่ยวกับการปฏิบัติการเครือข่าย 3 บริการเข้าด้วยกัน ตั้งแต่
การจัดการประสิทธิภาพของเครือข่าย การบริหารข้อผิดพลาด และการกำหนดค่าต่างๆ
ของเครือข่าย ยิ่งไปกว่านั้น สาธารณูปโภคด้านโครงข่ายของบริษัทยังสร้างขึ้นด้วยเทคโนโลยี IP
ที่ทันสมัย พร้อมสนับสนุนการทำงานบนเทคโนโลยีคลาวด์ คอมพิวติ้ง (Cloud Computing)

ในเดือนพฤษภาคม 2553 ทรู ไอดีซี เปิดบริการ “ทรู คลาวด์” (True Cloud Services)
บนเทคโนโลยีคลาวด์ คอมพิวติ้ง รายแรกในไทย สำหรับองค์กรทุกประเภททั้งใหญ่ กลาง และ เล็ก
ด้วยบริการคลาวด์ส่วนตัว (Private Cloud) ใช้งานเฉพาะลูกค้าแต่ละราย คลาวด์สาธารณะ
(Public Cloud) ใช้งานร่วมกับผู้ใช้บริการรายอื่น และ คลาวด์แบบผสมผสาน (Hybrid
Cloud) ผสมการใช้งานคลาวด์ส่วนตัวและคลาวด์สาธารณะ
โดยลูกค้าสามารถเลือกแพ็กเกจบริการได้ 2 รูปแบบ คือ คลาวด์ เซิร์ฟเวอร์ (Cloud Server)
บริการเครื่องแม่ข่ายเสมือนจริง (Virtual Server) บนเครือข่ายอินเทอร์เน็ต และคลาวด์
สตอเรจ (Cloud Storage) บริการพื้นที่บนเครือข่ายอินเทอร์เน็ต โดยไม่จำกัดขนาดของพื้นที่
ซึ่งทั้งสองบริการคิดค่าบริการตามการใช้งานจริง (Pay Per Use) เป็นรายวัน

กลุ่มทรูคือหนึ่งในผู้ให้บริการโครงข่ายข้อมูล รายใหญ่ของประเทศ
กลุ่มทรูมีความได้เปรียบในการแข่งขัน เนื่องจากมีโครงข่ายที่ทันสมัยที่สุด
โดยมีกลยุทธ์ในการเน้นสร้างความแตกต่างจากผู้ให้บริการรายอื่น
ด้วยการนำเสนอบริการตามความต้องการเฉพาะของลูกค้า ผสมผสานผลิตภัณฑ์ และ
บริการภายในกลุ่มไปด้วยกัน อาทิ บริการด้านข้อมูล (Content) VoIP และอินเทอร์เน็ต
หรือการนำเสนอบริการร่วมกับคู่ค้าทางธุรกิจต่างๆ อาทิ ร่วมมือกับบริษัทซิสโก้ (Cisco)
เพื่อให้บริการวางระบบเครือข่าย IP คุณภาพสูง
ทำให้ไม่จำเป็นต้องแข่งขันด้านราคาเพียงอย่างเดียว

ทั้งนี้ กลุ่มทรูเป็นผู้ให้บริการรายแรกของประเทศไทย ที่ได้การรับรองจากซิสโก้ให้เป็น “Cisco
Powered” ปัจจุบันมีบริษัทที่ได้รับ Cisco Powered ทั่วโลกกว่า 300 ราย ในปี 2551
ลูกค้าของซิสโก้ (ซึ่งทรูเป็นผู้ให้บริการ) จัดอันดับคุณภาพการให้บริการของทรูอยู่ในระดับ
“ยอดเยี่ยม”

กลุ่มทรูมีเป้าหมายหลักที่จะให้บริการลูกค้าที่เป็นองค์กรธุรกิจขนาดใหญ่
รวมทั้งจะขยายการให้บริการสู่กลุ่มธุรกิจขนาดกลาง และขนาดย่อม หรือ เอสเอ็มอี อย่างจริงจัง
โดยเฉพาะอย่างยิ่งในต่างจังหวัด เนื่องจากยังมีส่วนแบ่งตลาดในพื้นที่ดังกล่าวค่อนข้างต่ำ
อีกทั้งตลาดต่างจังหวัดยังมีโอกาสเติบโตได้อีกมาก
โดยวางแผนที่จะใช้ประโยชน์จากผลิตภัณฑ์และบริการของกลุ่มที่มีความหลากหลาย (อาทิ
บริการด้านคอนเทนต์ VoIP และ อินเทอร์เน็ต)
เพื่อขยายส่วนแบ่งตลาดในต่างจังหวัดโดยผ่านยุทธศาสตร์คอนเวอร์เจนซ์ และ
การนำเสนอผลิตภัณฑ์ภายในกลุ่มไปด้วยกัน

นอกจากนี้ กลุ่มธุรกิจโครงข่ายข้อมูลธุรกิจ
ยังให้ความสำคัญกับกลุ่มลูกค้าในตลาดเคเบิลใยแก้วนำแสง ซึ่งยังมีโอกาสในการเติบโตได้อีกมาก
โดยได้วางระบบเคเบิลใยแก้วนำแสง โดยใช้เทคโนโลยี Gigabit-capable Passive
Optical Network (GPON) เพื่อเข้าถึงลูกค้าองค์กรซึ่งมีสำนักงานตั้งอยู่บนถนนสายสำคัญ ๆ
ใจกลางกรุงเทพมหานคร ราว 47 อาคาร บนถนน 11 สาย ในปี 2553
รวมทั้งจะลงทุนวางระบบเคเบิลใยแก้วนำแสงด้วยเทคโนโลยี GPON ในอีก 123 อาคารในปี 2554

ณ สิ้น ปี 2553 กลุ่มทรูได้ให้บริการโครงข่ายข้อมูลแก่ลูกค้ารวม 21,566 วงจร
โดยมีรายได้เฉลี่ยต่อวงจรที่ 9,035 บาทต่อเดือน

ตารางแสดงจำนวนวงจรที่ให้บริการ และรายได้เฉลี่ยต่อวงจรในแต่ละช่วงเวลาดังกล่าว

+---------------+----------+----------+----------+----------+----------+
|               | ณ วันที่ 31 |          |          |          |          |
|               | ธ.ค.     |          |          |          |          |
+---------------+----------+----------+----------+----------+----------+
|               | 2549     | 2550     | 2551     | 2552     | 2553     |
+---------------+----------+----------+----------+----------+----------+
| จำนว          | 12,033   | 13,976   | 17,741   | 19,940   | 21,566   |
| นวงจรที่ให้บริการ |          |          |          |          |          |
+---------------+----------+----------+----------+----------+----------+
| รา            | 11,106   | 11,253   | 9,808    | 8,696    | 9,035    |
| ยได้เฉลี่ยต่อวงจร |          |          |          |          |          |
| (บาทต่อเดือน)   |          |          |          |          |          |
+---------------+----------+----------+----------+----------+----------+

  iv) บริการอินเทอร์เน็ตเกตเวย์ระหว่างประเทศ

บริษัท ทรู อินเทอร์เน็ต เกตเวย์ จำกัด (“TIG”) ซึ่งเป็นบริษัทย่อยของทรู
ได้รับใบอนุญาตประกอบกิจการบริการอินเทอร์เน็ตเกตเวย์ระหว่างประเทศ (International
Internet Gateway) และ บริการชุมสายอินเทอร์เน็ต (Domestic Internet Exchange
Service) (ประเภทที่ 2 แบบมีโครงข่าย) จากคณะกรรมการ กทช. เมื่อวันที่ 19 พฤษภาคม
2549 และใบอนุญาตประเภทที่ 2 แบบมีโครงข่ายเป็นของตนเอง
สำหรับการให้บริการโครงข่ายข้อมูลระหว่างประเทศ เมื่อวันที่ 21 ตุลาคม 2551

ด้วยใบอนุญาตทั้งสองดังที่กล่าวข้างต้น ทำให้ TIG สามารถให้บริการโครงข่ายอินเทอร์เน็ต และ
ข้อมูลระหว่างประเทศได้ ในส่วนของบริการอินเทอร์เน็ตเกตเวย์ระหว่างประเทศ TIG
ซึ่งมีชุมสายในกรุงเทพ สิงคโปร์ ฮ่องกง สหราชอาณาจักร และสหรัฐอเมริกา
ทำให้การเชื่อมต่อไปยังประเทศเหล่านี้ มีประสิทธิภาพดีขึ้น
และทำให้สามารถให้บริการลูกค้าได้อย่างมีคุณภาพ

ตั้งแต่เปิดให้บริการ TIG มีการขยายแบนด์วิธอย่างต่อเนื่อง
เพื่อรองรับความต้องการใช้งานอินเทอร์เน็ต และบริการด้านข้อมูลต่างประเทศ
ซึ่งเติบโตขึ้นประมาณ 2 เท่าต่อปี ทั้งนี้ปริมาณแบนด์วิธที่ TIG ให้บริการ
ส่วนใหญ่เป็นการให้บริการแก่บริษัทในกลุ่มทรู โดยส่วนที่เหลือสำหรับกลุ่มลูกค้าภายนอก
ซึ่งครอบคลุมผู้ให้บริการอินเทอร์เน็ตในประเทศ บริษัทข้ามชาติ
และผู้ให้บริการด้านโทรคมนาคมในต่างประเทศ
ทั้งนี้สัดส่วนของแบนด์วิธที่ให้บริการสำหรับกลุ่มลูกค้าภายนอกเพิ่มขึ้นจากประมาณร้อยละ 10.0 ในปี
2552 เป็นประมาณร้อยละ 27.0 ในปี 2553

ในส่วนของบริการโครงข่ายข้อมูลระหว่างประเทศ มี 3 รูปแบบบริการ คือ
บริการวงจรเช่าส่วนบุคคลระหว่างประเทศ (International Private Leased Circuit -
IPLC) บริการวงจรเช่าเสมือนส่วนบุคคลระหว่างประเทศ (Internet Protocol Virtual
Private Network - IP VPN) และ บริการ Virtual Node ปัจจุบัน
มุ่งเน้นกลุ่มลูกค้าซึ่งเป็นผู้ให้บริการโทรคมนาคมระหว่างประเทศ (International Carrier)
ซึ่งมีที่ตั้งสาขาอยู่ในภูมิภาคเอเชียแปซิฟิค
ซึ่งมีความต้องการแบนด์วิธปริมาณมากและคุณภาพการให้บริการสูง นอกจากนี้ TIG
คำนึงถึงความต้องการแบนด์วิธของลูกค้ากลุ่มองค์กรที่หลากหลาย ทั้งขนาดแบนด์วิธ และ
ประเทศปลายทาง TIG จึงมีพันธมิตรผู้ให้บริการโทรคมนาคมระดับโลก
เพื่อเป็นการขยายพื้นที่การให้บริการต่างประเทศเพิ่มมากขึ้น จากประเทศสิงคโปร์ และฮ่องกง ที่
TIG มีชุมสายตั้งอยู่เองอีกด้วย

ในเดือนพฤศจิกายน 2552 ทรู อินเทอร์เน็ต เกตเวย์ เป็นบริษัทเอกชนรายแรกที่ได้รับใบอนุญาต
เพื่อให้บริการผ่านโครงข่ายเคเบิลใยแก้วใต้น้ำจากคณะกรรมการ กทช.
ทำให้เป็นผู้ประกอบการธุรกิจเกตเวย์เอกชนรายแรกที่ได้รับอนุญาตให้เชื่อมต่อโครงข่ายใต้น้ำของตนเอง
และสามารถเชื่อมต่อกับเคเบิลใต้น้ำของผู้ให้บริการรายอื่นๆ ในตลาด
ซึ่งเมื่อผนวกเข้ากับโครงข่ายภาคพื้นดินที่มีอยู่ ทำให้ TIG มีความได้เปรียบในการแข่งขัน
เนื่องจากสามารถให้บริการอินเทอร์เน็ตเกตเวย์ที่มีโครงข่ายครบถ้วนทั้งบนพื้นดินและใต้น้ำ
ในราคาที่ถูกกว่าการให้บริการผ่านเคเบิลใต้น้ำเพียงอย่างเดียว

ในปี 2553 TIG ได้ลงนามสัญญาให้บริการ Virtual Node
สำหรับผู้ให้บริการโทรคมนาคมระหว่างประเทศชั้นนำ ในประเทศอินเดีย จีน และเกาหลี
บริษัทยังขยายบริการอินเทอร์เน็ต และ ดาต้าเกตเวย์ไปยังประเทศลาว และ กัมพูชา อีกด้วย
ซึ่งเป็นส่วนหนึ่งของเป้าหมายใหม่ คือ การพัฒนาธุรกิจสู่ประเทศเพื่อนบ้าน

  v) บริการโทรศัพท์ทางไกลระหว่างประเทศ

หลังจากได้รับใบอนุญาตให้บริการโทรศัพท์ทางไกลระหว่างประเทศ (ประเภทที่ 3)
จากคณะกรรมการ กทช. บริษัท ทรู อินเตอร์เนชั่นแนล คอมมิวนิเคชั่น จำกัด (“TIC”)
ซึ่งเป็นบริษัทย่อยของกลุ่มทรูเปิดให้บริการอย่างเป็นทางการในวันที่ 1 ธันวาคม 2550
โดยให้บริการผ่านหมายเลข “006” ปัจจุบัน บริการโทรศัพท์ทางไกลระหว่างประเทศของทรู
สามารถให้บริการเฉพาะผู้ใช้บริการโทรศัพท์พื้นฐานของบริษัทฯ และ
ผู้ใช้บริการโทรศัพท์เคลื่อนที่ทรูมูฟเท่านั้น เนื่องจากข้อจำกัดด้านการกำกับดูแล

ตั้งแต่เริ่มเปิดให้บริการ บริการโทรศัพท์ทางไกลระหว่างประเทศก็มีการเติบโตอย่างต่อเนื่อง
โดยมีรายได้รวม 656 ล้านบาท (ก่อนหักรายการระหว่างกัน) ซึ่งเพิ่มขึ้นร้อยละ 47.1 จากรายได้
446 ล้านบาทในปี 2552

ในเดือนกรกฎาคม 2552 TIC ได้นำเสนอโปรโมชั่นใหม่ “ซิมอินเตอร์ ทรูมูฟแบบเติมเงิน”
สำหรับผู้ใช้บริการ ทรูมูฟแบบเติมเงินที่เน้นโทรศัพท์ทางไกลต่างประเทศ ด้วยเทคโนโลยี VoIP
ผ่านหมายเลข “00600” ด้วยอัตราค่าโทรเริ่มต้นเพียง 1 บาทต่อนาที ตลอด 24 ชั่วโมง สู่ 28
ปลายทางในต่างประเทศ ซึ่งมีอัตราค่าบริการถูกกว่าการโทรผ่านหมายเลข “006” นอกจากนี้
ในเดือนสิงหาคม 2552 ทรูมูฟยังได้เปิดให้บริการ “ซิมอินเตอร์” สำหรับผู้ใช้บริการแบบรายเดือน
ในปลายปี 2553 ทรูร่วมกับการท่าอากาศยานแห่งประเทศไทยมอบฟรี “ซิมอินเตอร์”
ให้กับนักท่องเที่ยวชาวต่างชาติ ณ สนามบินทั่วประเทศ เพื่อกระตุ้นการใช้บริการของทรูมูฟ และ
บริการโทรทางไกลระหว่างประเทศ

1.  ทรูมูฟ

บริษัทฯ ให้บริการโทรศัพท์เคลื่อนที่ ผ่านบริษัทย่อยคือ ทรูมูฟ (ชื่อเดิม ทีเอ ออเร้นจ์) ซึ่งบริษัทฯ
ถือหุ้นทางอ้อม ผ่านบริษัท กรุงเทพอินเตอร์เทเลเทค จำกัด (มหาชน) หรือ “BITCO”
ซึ่งเป็นบริษัทย่อยของทรู ทรูมีสัดส่วนการถือหุ้นใน BITCO/ทรูมูฟเป็นร้อยละ 98.9 ณ สิ้นปี 2553

ทรูมูฟให้บริการโทรศัพท์เคลื่อนที่ ภายใต้สัญญาให้ดำเนินการให้บริการวิทยุคมนาคมระบบเซลลูล่า
ระหว่าง กสท กับ บริษัท ทรู มูฟ จำกัด (“สัญญาให้ดำเนินการฯ”) ลงวันที่ 20 มิถุนายน 2539
ในการให้บริการและ จัดหาบริการโทรศัพท์เคลื่อนที่ระบบดิจิตอล 1800 จนถึงเดือนกันยายน 2556
ภายใต้สัญญาดังกล่าว ทรูมูฟจะต้องจ่ายส่วนแบ่งรายได้แก่ กสท ในอัตราร้อยละ 25.0 จากรายได้
(หลังหักค่าเชื่อมโยงโครงข่าย และค่าใช้จ่ายอื่นที่อนุญาตให้หัก เช่น คอนเทนต์)
ทั้งนี้จนถึงเดือนกันยายน 2554 และจะเพิ่มขึ้นเป็นร้อยละ 30.0 จนสิ้นสุดระยะเวลาของสัญญา

ในเดือนมิถุนายน 2551 กสท ได้อนุญาตให้ทรูมูฟใช้คลื่นความถี่ย่าน 850 MHz
เพื่อพัฒนาการให้บริการ HSPA (High Speed Package Access) จำนวน 5 MHz
ทั้งนี้ภายใต้เงื่อนไขสัญญาให้ดำเนินการฯ ที่ กสท มีกับ ทรูมูฟ เดิม ทั้งนี้
จะให้บริการภายใต้การทำการตลาดร่วมกัน (Co-branding) และ ทรูมูฟ ยินดีให้ กสท
ร่วมใช้สถานีฐาน และใช้เกตเวย์ของ กสท นอกเหนือจากนั้น กสท
ยังอนุญาตให้ทรูมูฟเช่าใช้โครงข่ายและอุปกรณ์ที่ทรูมูฟได้สร้างและโอนให้กับ กสท
เพื่อการให้บริการต่อไปอีก 5 ปี หลังจากสัญญาให้ดำเนินการฯ สิ้นสุดลง

ในเดือนมกราคม 2552 ทรูมูฟลงนามในบันทึกข้อตกลงร่วมกัน (Memorandum of Agreement)
ร่วมกับ กสท โทรคมนาคมในการรับสิทธิ์ที่จะเช่าใช้โครงข่าย และ
อุปกรณ์ที่ทรูมูฟได้สร้างและโอนให้กับ กสท เพื่อการให้บริการต่อไปอีก 5 ปี จนถึงปี พ.ศ 2561
ซึ่งทำให้ทรูมูฟสามารถดำเนินงานต่อไปในระยะเวลาการให้บริการที่เท่าเทียมกับผู้ให้บริการรายอื่นๆ
นอกจากนี้ ทรูมูฟยังได้รับอนุญาตจาก กสท ให้ใช้คลื่นความถี่ 850 MHz
เพื่อทดลองให้บริการโทรศัพท์เคลื่อนที่ในยุคที่สาม หรือ 3G ในลักษณะที่ไม่ใช่เพื่อการค้า
(Non-commercial basis)

ณ สิ้นปี 2552 ทรูมีเสาสัญญาณ 3G บนคลื่นความถี่ 850 MHz ครอบคลุมรัศมี 2
กิโลเมตรตามเส้นทางรถไฟฟ้าบีทีเอสและรถไฟฟ้ามหานคร ในเขตกรุงเทพมหานครและปริมณฑล
รวมทั้งตามเมืองใหญ่ๆ อย่างเช่น พัทยา ภูเก็ต (ส่วนใหญ่ที่สนามบินนานาชาติและหาดป่าตอง)
และเชียงใหม่ (ส่วนใหญ่ที่สนามบินนานาชาติและบริเวณโดยรอบ) นอกจากนี้ ในปี 2553
ได้มีการขยายขีดความสามารถของโครงข่ายอย่างต่อเนื่อง ในพื้นที่ที่ได้รับอนุญาตจาก กสท
ให้ใช้คลื่นความถี่ 850 MHz เพื่อทดลองให้บริการโทรศัพท์เคลื่อนที่ในระบบ 3G
ทั้งนี้เพื่อปรับปรุงคุณภาพและความเร็วในการให้บริการโมบาย อินเทอร์เน็ตของบริษัท

  ผู้ใช้บริการ

หลังเปิดให้บริการอย่างเต็มรูปแบบในเดือนมีนาคม 2545 ทรูมูฟเติบโตอย่างรวดเร็ว
และสามารถครองส่วนแบ่งตลาดลูกค้าใหม่ได้เกือบ 1 ใน 3 ของตลาดทุกปี นับจากปี 2547
เป็นต้นมา ทำให้ ณ สิ้นปี 2553 ทรูมูฟเป็นผู้ให้บริการโทรศัพท์เคลื่อนที่รายใหญ่อันดับ 3
ของประเทศ โดยมีจำนวนผู้ใช้บริการทั้งสิ้นประมาณ 17.1 ล้านราย
โดยมีผู้ใช้บริการแบบรายเดือนคิดเป็นสัดส่วนร้อยละ 7.7 ของจำนวนผู้ใช้บริการโดยรวม

ตารางแสดงจำนวนผู้ใช้บริการ ทรูมูฟ และรายได้เฉลี่ยต่อผู้ใช้บริการ

+----------------------+--------+--------+--------+--------+--------+
| บริกา                 | ณ วันที่  |        |        |        |        |
| รโทรศัพท์เคลื่อนที่ - ทรูมูฟ | 31     |        |        |        |        |
|                      | ธ.ค.   |        |        |        |        |
+----------------------+--------+--------+--------+--------+--------+
|                      | 2549   | 2550   | 2551   | 2552   | 2553   |
+----------------------+--------+--------+--------+--------+--------+
| จำนวนผู้ใช้บริการ        |        |        |        |        |        |
+----------------------+--------+--------+--------+--------+--------+
| - บริการแบบเติมเงิน     | 7,0    | 11,3   | 13,7   | 14,5   | 15,8   |
|                      | 31,289 | 62,331 | 86,283 | 75,094 | 04,698 |
+----------------------+--------+--------+--------+--------+--------+
| - บริการแบบรายเดือน    | 5      | 7      | 9      | 1,2    | 1,3    |
|                      | 46,453 | 17,758 | 70,551 | 26,070 | 13,166 |
+----------------------+--------+--------+--------+--------+--------+
| รวม                  | 7,5    | 12,0   | 14,7   | 15,8   | 17,1   |
|                      | 77,742 | 80,089 | 56,834 | 01,164 | 17,864 |
+----------------------+--------+--------+--------+--------+--------+
| รา                   | 292    | 191    | 130    | 115    | 105    |
| ยได้รวมเฉลี่ยต่อผู้ใช้บริการ |        |        |        |        |        |
+----------------------+--------+--------+--------+--------+--------+
| - รายได้เฉลี่ย          | 250    | 158    | 105    | 90     | 79     |
| ผู้ใช้บริการแบบเติมเงิน    |        |        |        |        |        |
+----------------------+--------+--------+--------+--------+--------+
| - รายได้เฉลี่ย          | 772    | 676    | 510    | 428    | 424    |
| ผู้ใช้บริการแบบรายเดือน   |        |        |        |        |        |
+----------------------+--------+--------+--------+--------+--------+

  บริการ

บริการแบบเติมเงิน (Pre Pay)

รายได้ส่วนใหญ่ของทรูมูฟมาจากค่าใช้บริการแบบเติมเงิน
ซึ่งผู้ใช้บริการไม่ต้องเสียค่าบริการรายเดือน โดยผู้ใช้บริการซื้อซิมการ์ดพร้อมค่าโทรเริ่มต้น
และเมื่อค่าโทรเริ่มต้นหมดก็สามารถเติมเงินได้ในหลากหลายวิธีด้วยกัน เช่น
จากการซื้อบัตรเติมเงิน การโอนเงินผ่านเครื่องเอทีเอ็ม การโอนเงินจากผู้ใช้บริการทรูมูฟรายอื่น
และการเติมเงินอัตโนมัติแบบ “over-the-air”

ทรูมูฟเป็นผู้ให้บริการรายแรกในประเทศไทยที่ให้บริการเติมเงินแบบ “over-the-air”
ผ่านตัวแทนกว่า 80,000 ราย ซึ่งเป็นบุคคลธรรมดาหรือร้านค้าขนาดเล็กที่ลงทะเบียนกับทรูมูฟ
และได้รับอนุญาตให้โอนค่าโทรแบบ over-the-air
ไปยังโทรศัพท์เคลื่อนที่ของผู้ใช้บริการผ่านบริการ SMS
ผู้ใช้บริการแบบเติมเงินของทรูมูฟสามารถเติมเงินผ่านตู้โทรศัพท์สาธารณะกว่า 18,000 เครื่อง
ในเขตกรุงเทพมหานคร และ ปริมณฑล โดยสามารถเติมเงินขั้นต่ำเพียง 10 บาท
นอกจากนี้ผู้ใช้บริการทรูมูฟทั้งแบบเติมเงินและรายเดือน
ยังสามารถชำระค่าใช้บริการด้วยบริการการเงินบนโทรศัพท์เคลื่อนที่โดยทรูมันนี่
เพื่อตอบสนองไลฟ์สไตล์คนรุ่นใหม่

บริการแบบรายเดือน (Post Pay)

บริการ Post Pay คือบริการทรูมูฟแบบรายเดือน
ซึ่งผู้ใช้บริการสามารถเลือกอัตราค่าบริการรายเดือนสำหรับบริการเสียงเพียงอย่างเดียว
หรือบริการด้านข้อมูลเพียงอย่างเดียว หรือบริการด้านเสียงและบริการด้านข้อมูล
ได้ตามความต้องการ (ตั้งแต่ราคา 99 - 2,000 บาท) นอกจากนี้ยังมีแพ็กเกจ Top-up
ซึ่งผู้ใช้บริการสามารถสมัครบริการด้านเสียงหรือบริการที่ไม่ใช่เสียง
(ในอัตราค่าบริการที่คุ้มค่ากว่า) เพิ่มเติมจากแพ็กเกจรายเดือนที่ใช้อยู่ ทั้งนี้
ผู้ใช้บริการแบบรายเดือนของทรูมูฟจะได้รับใบแจ้งค่าบริการเป็นรายเดือน ซึ่งจะประกอบด้วย
ค่าบริการรายเดือนและค่าใช้บริการสำหรับบริการเสียง และบริการไม่ใช่เสียงต่างๆ

บริการเสียง (Voice Services)

ผู้ใช้บริการโทรศัพท์เคลื่อนที่ของทรูมูฟ นอกจากจะสามารถโทรศัพท์ภายในพื้นที่เดียวกัน
โทรไปยังต่างจังหวัดและโทรทางไกลต่างประเทศแล้ว ยังสามารถใช้บริการเสริมต่างๆ
ซึ่งขึ้นอยู่กับแพ็กเกจที่เลือกใช้ บริการเสริมเหล่านี้ประกอบด้วย บริการรับสายเรียกซ้อน
บริการโอนสายเรียกเข้า บริการสนทนาสามสาย และ บริการแสดงหมายเลขโทรเข้า
นอกจากนี้ยังมีบริการโทรศัพท์ข้ามแดนระหว่างประเทศ
เพื่อให้ผู้ใช้บริการสามารถโทรออกและรับสายเมื่อเดินทางไปต่างประเทศอีกด้วย

บริการที่ไม่ใช่เสียง (Non-voice)

ทรูมูฟให้บริการที่ไม่ใช่เสียง ที่หลากหลายเพื่อเติมเต็มและสอดคล้องกับไลฟ์สไตล์ของลูกค้า
โดยลูกค้าสามารถใช้บริการคอนเทนต์ผ่านช่องทางต่างๆ ได้หลายทาง ทั้งบนโทรศัพท์เคลื่อนที่
และที่พอร์ทัล www.truelife.com ซึ่งประกอบด้วย คอนเทนต์ต่างๆ
ที่ได้รับความนิยมจากผู้ใช้บริการ อาทิ การสื่อสารด้วยภาพหรือรูปถ่าย บริการข้อมูลทางการเงิน
เกม การ์ตูน สกรีนเซฟเวอร์ และริงโทน รวมถึง คอนเทนต์ประเภทเพลงและกีฬา
ลูกค้าของทรูมูฟที่ใช้บริการที่ไม่ใช่เสียง มีปริมาณที่เพิ่มขึ้นอย่างต่อเนื่อง
โดยเฉพาะอย่างยิ่งบริการเสียงรอสาย บริการรับ-ส่งข้อความ การดาวน์โหลดภาพหรือรูปถ่าย และ
เสียงโดยผ่านบริการโมบาย อินเทอร์เน็ต

บริการที่ไม่ใช่เสียงแบ่งออกเป็น 3 ประเภทดังนี้:

บริการส่งข้อความ:

-   Short Messaging Service (SMS):
    บริการส่งข้อความไปยังผู้ใช้บริการโทรศัพท์เคลื่อนที่รายอื่น

-   Voice SMS:
    บริการส่งข้อความเสียงไปยังผู้ใช้บริการโทรศัพท์เคลื่อนที่และโทรศัพท์พื้นฐานรายแรกของประเทศไทย

-   Multimedia Messaging Service (MMS): บริการส่งภาพ ข้อความและเสียง
    ไปยังผู้ใช้บริการโทรศัพท์เคลื่อนที่รายอื่น

บริการเชื่อมต่ออินเทอร์เน็ตผ่านโทรศัพท์เคลื่อนที่ หรือ โมบาย อินเทอร์เน็ต:

-   EDGE/GPRS และ 3G/HSPA*: ให้บริการสื่อสารข้อมูลผ่านโทรศัพท์เคลื่อนที่ด้วยเทคโนโลยี
    GSM และบริการรับ-ส่งอีเมล์แบบอัตโนมัติผ่านระบบ Push e-mail (*บริการ 3G/HSPA
    บนคลื่นความถี่ 850 MHz ของทรูมูฟ ซึ่งอยู่ในระหว่างการทดลองให้บริการ
    สามารถใช้งานได้ในย่านธุรกิจหลัก ในกรุงเทพมหานคร และในจังหวัดใหญ่ในต่างจังหวัด และ
    ในจังหวัดที่เป็นสถานที่ท่องเที่ยว อาทิ ชลบุรี ภูเก็ต และเชียงใหม่)

-   Mobile Chat: บริการรับ-ส่งข้อความในรูปของ WAP based
    ทำให้ผู้ใช้บริการสามารถเชื่อมต่ออินเทอร์เน็ต
    บนมือถือ หรือสนทนาสดออนไลน์

-   Mobile Web: เป็นบริการที่ทำให้ผู้ใช้บริการที่มีโทรศัพท์เคลื่อนที่
    ที่สนับสนุนการใช้งานอินเทอร์เน็ต หรือ สามารถเชื่อมต่อ Wi-Fi ได้

-   บริการ BlackBerry และ iPhone: ประกอบด้วย บริการ BlackBerry Messenger
    บริการ Chat บริการ Push-mail และ การเชื่อมต่ออินเทอร์เน็ต

บริการด้านคอนเทนต์:

-   Ring-back Tone: บริการเสียงรอสาย ซึ่งผู้ใช้บริการสามารถเลือกเสียงด้วยตัวเอง
    หรือเลือกจากเพลงที่ได้รับการคัดสรรมาเป็นพิเศษ

-   Voicemail: บริการรับฝากข้อความ
    ซึ่งผู้ใช้บริการสามารถเรียกฟังข้อความเสียงที่ฝากไว้ในระบบได้เมื่อไม่ได้รับสาย

-   Multimedia Content Services: บริการคอนเทนต์มัลติมีเดีย ซึ่งประกอบด้วย เพลง
    กีฬา ข่าว และข่าวการเงิน ทรูมูฟสามารถใช้ประโยชน์จากคอนเทนต์ซึ่งเป็นลิขสิทธิ์เฉพาะของ
    ทรูมิวสิค ทรูออนไลน์ และ ทรูวิชั่นส์ เพื่อสร้างความเติบโตให้กับรายได้

ในปี 2553 รายได้จากบริการที่ไม่ใช่เสียงมีสัดส่วนเพิ่มขึ้นเป็นร้อยละ 15.0
ของรายได้จากบริการโดยรวม (ไม่รวมค่า IC) เทียบกับร้อยละ 13.3
ในช่วงเวลาเดียวกันของปีที่ผ่านมา โดยเป็นรายได้จากบริการโมบาย อินเทอร์เน็ต มีสัดส่วนร้อยละ
31.8 บริการรับ-ส่งข้อความ (SMS/MMS) คิดเป็นร้อยละ 25.5 และบริการด้านคอนเทนต์
คิดเป็นร้อยละ 42.7 ของรายได้จากบริการที่ไม่ใช่เสียงโดยรวม (เทียบกับร้อยละ 18.1ร้อยละ
30.3 และร้อยละ 51.6 ในปี 2552 ตามลำดับ)

รายได้จากบริการโมบาย อินเทอร์เน็ต มีอัตราการเติบโตที่สูงมาก เนื่องจากความนิยมในการ
ใช้บริการเครือข่ายสังคมออนไลน์ และการใช้งานโทรศัพท์ประเภทสมาร์ทโฟน ที่เพิ่มสูงขึ้น โดยในปี
2553 บริการโมบาย อินเทอร์เน็ต ของทรูมูฟ เติบโตถึงร้อยละ 97.5
ของช่วงเวลาเดียวกันปีก่อนหน้า เป็น 1.123 พันล้านบาท

การจำหน่ายเครื่องโทรศัพท์เคลื่อนที่และอุปกรณ์

ทรูมูฟจัดจำหน่ายเครื่องโทรศัพท์เคลื่อนที่คุณภาพสูง รวมทั้งอุปกรณ์ ตลอดจน พีดีเอโฟน และ
สมาร์ทโฟน จากบริษัทผู้ผลิตชั้นนำ อาทิ iPhone 4 และ iPhone 3G S รวมทั้ง BlackBerry
ทั้งนี้เครื่องโทรศัพท์ที่ทรูมูฟจัดจำหน่าย เป็นทั้งการจำหน่ายเครื่องเปล่าโดยไม่ผูกพันกับบริการใดๆ
กับการจำหน่ายเครื่องโดยลูกค้าใช้แพ็กเกจรายเดือนจากทรูมูฟ

บริการโทรศัพท์ข้ามแดนระหว่างประเทศ (International Roaming)

ผู้ใช้โทรศัพท์เคลื่อนที่จากต่างประเทศที่เดินทางมาเมืองไทย
สามารถใช้บริการโทรศัพท์ข้ามแดนระหว่างประเทศผ่านโครงข่ายของทรูมูฟ (Inbound)
ในกรณีที่ผู้ให้บริการโทรศัพท์เคลื่อนที่ของชาวต่างชาติรายนั้นๆ
มีสัญญาโทรศัพท์ข้ามแดนระหว่างประเทศกับทรูมูฟ
และในขณะเดียวกันผู้ใช้บริการทรูมูฟในประเทศไทย ก็สามารถใช้บริการนี้
เมื่อเดินทางไปยังต่างประเทศ (Outbound) ได้อีกด้วย ลูกค้าสามารถ
ใช้บริการต่างๆ อาทิ บริการรับฝากข้อความเสียง บริการส่งข้อความ (SMS) บริการส่งภาพ
ข้อความและเสียง (MMS) บริการอินเทอร์เน็ต/อีเมล์ บริการแสดงเบอร์โทรเข้า
บริการเตือนเมื่อไม่ได้รับสาย บริการ Short Code บริการแบล็กเบอร์รี่ข้ามแดน และบริการ
Wi-Fi

ในเดือนมิถุนายน 2551 ทรูมูฟได้ประกาศเข้าร่วมเครือข่ายพันธมิตรคอนเน็กซัส โมบายล์
(Conexus Mobile Alliance) ส่งผลให้ปัจจุบันคอนเน็กซัส โมบายล์
มีฐานผู้ใช้บริการโทรศัพท์เคลื่อนที่ที่ใช้บริการโรมมิ่ง (ทั้งบริการเสียงและบริการที่ไม่ใช่เสียง)
เพิ่มขึ้นเป็น 210 ล้านราย
โดยผู้ใช้บริการเหล่านี้สามารถใช้บริการโรมมิ่งในประเทศไทยบนเครือข่ายทรูมูฟ
ในขณะเดียวกันยังเป็นการเพิ่มทางเลือกและความสะดวกสบายให้ลูกค้าทรูมูฟในการโรมมิ่งเสียงและข้อมูลเมื่อเดินทางไปทั่วภูมิภาคเอเชียแปซิฟิก
นอกจากนี้ ทรูมูฟ และ กลุ่มคอนเน็กซัส โมบายล์ ยังได้ประกาศเปิดตัวบริการใหม่ล่าสุด
“บริการโรมมิ่งข้อมูลผ่านแบล็กเบอร์รี่” พร้อมกันทุกประเทศในกลุ่มสมาชิก
ตอบรับความต้องการใช้งานด้านข้อมูลที่เพิ่มสูงขึ้น
สามารถเชื่อมต่อกับอีเมล์ขององค์กรและท่องอินเทอร์เน็ตไร้สายได้อย่างสะดวก
ช่วยประหยัดค่าใช้จ่ายให้ลูกค้านักธุรกิจที่เดินทางเป็นประจำ
และใช้บริการโรมมิ่งในเครือข่ายของบริษัทที่เป็นพันธมิตรของคอนเน็กซัสได้เป็นอย่างดี

ในเดือนกุมภาพันธ์ 2552 ทรูมูฟได้เปิดตัวโปรโมชั่นใหม่ “Data Roaming Flat Rate”
ให้ผู้ใช้บริการโทรศัพท์เคลื่อนที่ของทรูมูฟใช้บริการโรมมิ่งข้อมูลผ่าน EGDE และ GPRS
บนเครือข่ายของผู้ให้บริการที่เป็นสมาชิกกลุ่มคอนเน็กซัส โมบายล์
ด้วยอัตราค่าบริการแบบเหมาจ่ายรายวันอัตราเดียวสูงสุดเพียงวันละ 399 บาท
และคิดค่าบริการตามการใช้งานจริง หากใช้งานไม่ถึงวันละ 399 บาท
เนื่องจากโปรโมชั่นนี้ได้รับความนิยมเป็นอย่างมาก
จึงได้มีการนำเสนออีกในเดือนมิถุนายนและธันวาคม 2553

โครงข่าย

ทรูมูฟเป็นผู้ให้บริการที่เข้ามาดำเนินธุรกิจโทรศัพท์เคลื่อนที่รายล่าสุดในจำนวนผู้ให้บริการโทรศัพท์เคลื่อนที่รายใหญ่
3 ราย จึงทำให้ได้รับประโยชน์จากพัฒนาการเทคโนโลยีใหม่ล่าสุด
ด้วยการลงทุนที่มีประสิทธิภาพและต้นทุนถูกกว่า ปัจจุบันทรูมูฟขยายการให้บริการครอบคลุมพื้นที่ร้อยละ
93 ของจำนวนประชากรของประเทศ ซึ่งทำให้เทียบเท่ากับผู้ให้บริการรายอื่น

การนำเสนอแพ็กเกจร่วมกับกลุ่มทรู

ทรูมูฟคือองค์ประกอบสำคัญของกลุ่มทรู ดังจะเห็นได้จากการนำเสนอผลิตภัณฑ์และบริการต่างๆ
ภายในกลุ่มในรูปแบบของแพ็กเกจร่วมกับทรูมูฟ

-   ทรูมูฟยังมีส่วนสำคัญในการนำเสนอโปรโมชั่นร่วมกับทรูวิชั่นส์ และ ทรูอินเทอร์เน็ต
    ในรายการอคาเดมี แฟนเทเชีย ซีซั่น 7 (True AF7) รายการเรียลลิตี้โชว์ยอดนิยม
    ซึ่งตั้งแต่ปี 2549 เป็นต้นมา ผู้ใช้บริการ
    ทรูมูฟเท่านั้นที่สามารถเข้าร่วมสนุกด้วยการโหวตให้คะแนนผู้แข่งขันที่ตนชื่นชอบ

-   นอกจากนี้ทรูมูฟยังร่วมมือกับทรูวิชั่นส์นำเสนอแพ็กเกจ ทรูไลฟ์ฟรีวิว
    ซึ่งเป็นโปรโมชั่นสำหรับตลาดลูกค้าระดับกลางและล่าง (ดูรายละเอียดเพิ่มเติมในหัวข้อ
    ทรูวิชั่นส์)

-   All Together Bonus ซึ่งเปิดตัวในปี 2547
    เป็นแพ็กเกจแรกที่ผสมผสานผลิตภัณฑ์และบริการในกลุ่มทรูเข้าด้วยกันในรูปแบบของแพ็กเกจคอนเวอร์เจนซ์
    โดยปัจจุบันยังคงได้รับความนิยมจากผู้ใช้บริการ
    ทรูมูฟอย่างต่อเนื่อง ความสำเร็จของ All Together Bonus
    ทำให้มีการนำเสนอแพ็กเกจคอนเวอร์เจนซ์ตามมาอีกหลายแพ็กเกจ อาทิ บริการ Wi-Fi ฟรี
    และการเพิ่มความเร็วในการอัพโหลดสำหรับลูกค้าทรูมูฟหรือทรูวิชั่นส์
    ที่ใช้บริการไฮสปีดอินเทอร์เน็ตของทรูออนไลน์
    โดยคอนเวอร์เจนซ์คือยุทธศาสตร์สำคัญในการสร้างความเติบโตอย่างยั่งยืนให้กับผลิตภัณฑ์และบริการของกลุ่มทรู

ทรูมูฟให้ความสำคัญกับการพัฒนาและนำเสนอนวัตกรรม สำหรับบริการที่ไม่ใช่เสียงมาโดยตลอด
ตัวอย่างเช่น เป็นผู้ประกอบการรายแรกในประเทศไทยที่เปิดให้บริการ Voice SMS
บริการริงโทนแนวใหม่ที่ผู้ใช้สามารถผสมผสานให้เป็นทำนองของตนเอง (ผ่านบริการ IRemix)
และบริการเติมเงิน ‘over-the-air’
รวมทั้งยังเปิดให้บริการ EDGE (Enhanced Data rates for GSM Evolution)
ในเขตกรุงเทพมหานครและปริมณฑล และบริการมัลติมีเดียคอนเทนต์ต่างๆ
รวมทั้งขยายการให้บริการอินเทอร์เน็ตไร้สาย ด้วยเทคโนโลยี Wi-Fi ในปี 2551 ทรูมูฟ
ได้เปิดตัวเกมซิม เพื่อเจาะกลุ่มคอเกมออนไลน์ และซิมอินเตอร์ สำหรับผู้ที่เน้นการ
โทรทางไกลต่างประเทศ รวมทั้งได้นำเสนอ ทัชซิม ผ่านเทคโนโลยี RFID (Radio Frequency
Identification)
เป็นครั้งแรกในโลก ทัชซิมเป็นซิมโทรศัพท์เคลื่อนที่ที่มีแผ่นรับสัญญาณ RFID พ่วงติดกับทัชซิม
แผ่นรับสัญญาณนี้จะทำหน้าที่รับส่งสัญญาณ เพื่ออ่านข้อมูลจากกระเป๋าเงินอิเล็กทรอนิกส์ (E-purse &
E-wallet) ในซิม จึง
สามารถทำการชำระค่าสินค้าและบริการต่างๆ ได้อย่างสะดวกและง่ายดาย
เพียงสัมผัสโทรศัพท์เคลื่อนที่
ที่ใช้ทัชซิมกับเครื่องอ่านสัญญาณ

ในปี 2552 ทรูมูฟประสบความสำเร็จในการเปิดตัว iPhone 3G และ iPhone 3G S
ในประเทศไทย
ในปลายเดือนพฤศจิกายน 2553 การเปิดตัว iPhone 4 ของทรูมูฟประสบความสำเร็จอย่างดียิ่ง
ดังจะเห็นได้
จากยอดขาย iPhone
รวมทั้งยอดผู้ใช้บริการรายใหม่สุทธิของผู้ใช้บริการระบบรายเดือนที่เพิ่มขึ้นอย่างแข็งแกร่งในไตรมาส
4 ปี 2553 นอกเหนือจากนั้น การทดลองให้บริการ 3G บนคลื่นความถี่ 850 MHz
ตลอดจนโครงข่าย Wi-Fi ที่ครอบคลุมอย่างกว้างขวาง รวมทั้งอัตราค่าบริการที่ดึงดูดใจของทรูมูฟ
ทำให้ทรูมูฟได้เปรียบในเชิง
การแข่งขัน และเป็นผู้นำบริการ 3G ในประเทศไทย

การเข้าถือหุ้นของบริษัทในกลุ่มฮัทชิสัน

ในปลายเดือนธันวาคม 2553 กลุ่มทรูได้ลงนามในสัญญาเพื่อการเข้าถือหุ้นของ 4 บริษัทของ
กลุ่มฮัทชิสันในประเทศไทย โดยได้ดำเนินการแล้วเสร็จในเดือนมกราคม 2554 เนื่องจากบริษัททั้ง
4 ที่กลุ่มทรูเข้าถือหุ้นในครั้งนี้ไม่ได้อยู่ภายใต้การบริหารงานของทรูมูฟ
จึงทำให้เกิดการเปลี่ยนผ่านในการดำเนินธุรกิจโทรศัพท์เคลื่อนที่ของกลุ่มทรู
โดยทำให้บริษัทได้รับประโยชน์จากการเป็นผู้ให้บริการรายแรกที่สามารถให้บริการโทรศัพท์เคลื่อนที่ในระบบ
3G บนคลื่นความถี่ 850 MHz ในเชิงพาณิชย์ได้ทั่วประเทศก่อนผู้ให้บริการรายอื่นๆ
อีกทั้งยังช่วยขยายระยะเวลาการให้บริการโทรศัพท์เคลื่อนที่ของกลุ่มทรูไปจนถึงปี 2568 และ
ช่วยขยายฐานธุรกิจโทรศัพท์เคลื่อนที่ให้กับกลุ่มบริษัททรู
เนื่องจากบริษัทฮัทชิสันในประเทศไทยมีลูกค้าโทรศัพท์เคลื่อนที่โดยรวมประมาณ 800,000 ราย
และมีรายได้รวมต่อปีประมาณ 4 พันล้านบาท

1.  ทรูวิชั่นส์

ทรูวิชั่นส์ (ชื่อเดิม ยูบีซี) คือ ผู้นำในการให้บริการโทรทัศน์ระบบบอกรับเป็นสมาชิก
ซึ่งให้บริการทั่วประเทศผ่านดาวเทียมในระบบดิจิตอลตรงสู่บ้านสมาชิก
และผ่านโครงข่ายผสมระหว่างเคเบิลใยแก้วนำแสง และสายโคแอ็กเชียล (coaxial)
ที่มีประสิทธิภาพสูง

ทรูวิชั่นส์ เกิดจากการควบรวมกิจการเมื่อปี 2541 ระหว่างยูบีซี (เดิมคือ ไอบีซี) และ ยูบีซีเคเบิล
(เดิมคือ ยูทีวี) โดยดำเนินธุรกิจภายใต้สัญญาร่วมดำเนินกิจการให้บริการโทรทัศน์
(และบริการโทรทัศน์ทางสาย) ระบบบอกรับสมาชิก (“สัญญาร่วมดำเนินกิจการฯ”) อายุ 25 ปี
ที่ได้รับจากองค์การสื่อสารมวลชนแห่งประเทศไทย (อสมท) โดยสัญญาร่วมดำเนินกิจการฯ
สำหรับบริการผ่านดาวเทียมจะหมดอายุในวันที่ 30 กันยายน 2557
และ สัญญาร่วมดำเนินกิจการฯ สำหรับบริการโทรทัศน์ทางสาย (หรือ เคเบิล) จะหมดอายุในวันที่
31 ธันวาคม 2562

ทรูวิชั่นส์ให้บริการในระบบดิจิตอลผ่านดาวเทียม (DSTV) โดยการส่งสัญญาณในระบบ Ku-band
และใช้ระบบการบีบอัดสัญญาณ MPEG-2 ซึ่งทำให้บริษัทฯ สามารถเพิ่มจำนวนช่องรายการได้มากขึ้น
ปรับปรุงคุณภาพเสียงและภาพให้คมชัดยิ่งขึ้น สามารถกระจายสัญญาณให้บริการไปยังทุกๆ
พื้นที่ในประเทศไทย ปัจจุบันการให้บริการระบบนี้ถ่ายทอดสัญญาณผ่านดาวเทียมไทยคม 5
ซึ่งมีขีดความสามารถสูงกว่าเดิมมาก

นอกจากนั้น ทรูวิชั่นส์ให้บริการโทรทัศน์ระบบบอกรับเป็นสมาชิกระบบเคเบิล (CATV)
โดยให้บริการทั้งระบบดิจิตอลและระบบอานาล็อกในเขตกรุงเทพมหานครและปริมณฑลผ่านโครงข่ายผสมระหว่างเคเบิลใยแก้วนำแสง
และสายโคแอ็กเชียล ของบริษัท ทรู มัลติมีเดีย จำกัด (ซึ่งเป็นบริษัทย่อยของทรู)
โดยปัจจุบันโครงข่ายดังกล่าวผ่านบ้านถึงประมาณ 800,000
หลังคาเรือนในเขตกรุงเทพมหานครและปริมณฑล

ในต้นปี 2549 บริษัทฯ ประสบความสำเร็จในการรวมยูบีซีเข้ามาเป็นส่วนหนึ่งของกลุ่มทรู
ทำให้บริษัทฯ ถือหุ้นในสัดส่วนร้อยละ 91.8 ของยูบีซี ภายหลังการรวมเป็นส่วนหนึ่งของทรู
ทรูวิชั่นส์ได้ปรับเปลี่ยนกลยุทธ์ทางการตลาด โดยขยายบริการสู่ตลาดกลางและล่าง
ซึ่งทำให้ทรูวิชั่นส์สามารถเพิ่มฐานลูกค้าได้กว่า 2 เท่า

ในครึ่งปีแรกของปี 2553 ทรูวิชั่นส์ ได้ปรับโครงสร้างกลุ่มบริษัท เป็นกลุ่มบริษัททรูวิชั่นส์
(ซึ่งทรูมีสัดส่วนการถือหุ้นร้อยละ 99.99 โดยทางอ้อม)
ทั้งนี้เพื่อรองรับกรอบการกำกับดูแลที่เปลี่ยนแปลง
โดยเฉพาะอย่างยิ่งเพื่อการรับใบอนุญาตประกอบกิจการโทรทัศน์ในระบบบอกรับเป็นสมาชิก และ
ทำให้การดำเนินธุรกิจของทรูวิชั่นส์มีความคล่องตัวมากขึ้นรองรับการเติบโตของธุรกิจในอนาคต
ซึ่งส่งผลให้ ณ สิ้นเดือนกุมภาพันธ์ 2554 ทรูมีสัดส่วนการถือหุ้นร้อยละ 99.31 ในบมจ. ทรู วิชั่นส์
และ ร้อยละ 98.99 ใน บมจ. ทรู วิชั่นส์ เคเบิ้ล

นับตั้งแต่มีการประกาศใช้พระราชบัญญัติการประกอบกิจการกระจายเสียงและกิจการโทรทัศน์ พ.ศ.
2551 ในเดือนมีนาคม 2551 ทรูวิชั่นส์ได้มีการเจรจากับ บริษัท อสมท จำกัด (มหาชน)
เพื่อให้สามารถหารายได้จากการโฆษณาได้เช่นเดียวกับผู้ให้บริการโทรทัศน์ระบบบอกรับเป็นสมาชิกรายอื่นๆ
โดยในวันที่ 8 ตุลาคม 2552 ที่ประชุมคณะกรรมการ อสมท
อนุญาตให้ทรูวิชั่นส์หารายได้จากการรับทำโฆษณาผ่านช่องรายการต่างๆ
โดยจ่ายส่วนแบ่งรายได้ร้อยละ 6.5 ให้แก่ อสมท
ทำให้ทรูวิชั่นส์เริ่มหารายได้จากการรับทำโฆษณาผ่านช่องรายการต่างๆ
โดยเริ่มทำการโฆษณาอย่างค่อยเป็นค่อยไป ทั้งนี้เพื่อไม่ให้ขัดจังหวะการรับชมรายการของสมาชิก
นอกจากนี้ ในปี 2553
ทรูวิชั่นส์จะทยอยเพิ่มช่องรายการเพื่อออกอากาศโฆษณาซึ่งรวมทั้งช่องรายการที่ทรูวิชั่นส์รับมาออกอากาศ
(Turnaround channel) โดยทรูวิชั่นส์มีรายได้จากการรับทำโฆษณาเต็มปีเป็นปีแรกในปี 2553
เป็นจำนวนทั้งสิ้น 482 ล้านบาท

ณ สิ้นปี 2553 ทรูวิชั่นส์มีจำนวนผู้ใช้บริการรวม 1,705,054 ราย โดย 929,492 ราย
เป็นผู้ใช้บริการแพ็กเกจมาตรฐาน ส่วนที่เหลือเป็นผู้ใช้บริการแพ็กเกจฟรีวิวและฟรีทูแอร์

ตารางแสดงจำนวนผู้ใช้บริการโทรทัศน์ระบบบอกรับเป็นสมาชิก และรายได้เฉลี่ยต่อผู้ใช้บริการ

+---------------------------+-------+-------+-------+-------+-------+
| ทรูวิชั่นส์                    | ณ วันที่ |       |       |       |       |
|                           | 31    |       |       |       |       |
|                           | ธ.ค.  |       |       |       |       |
+---------------------------+-------+-------+-------+-------+-------+
|                           | 2549  | 2550  | 2551  | 2552  | 2553  |
+---------------------------+-------+-------+-------+-------+-------+
| จำนวนผู้ใช้บริการ             |       |       |       |       |       |
| เฉพาะลูกค้าแพ็กเกจปกติ        |       |       |       |       |       |
+---------------------------+-------+-------+-------+-------+-------+
| - ระบบเคเบิล               | 13    | 13    | 12    | 12    | 11    |
|                           | 3,977 | 2,868 | 9,659 | 3,349 | 8,784 |
+---------------------------+-------+-------+-------+-------+-------+
| - ระบบจานดาวเทียม (DsTV)   | 42    | 49    | 67    | 80    | 81    |
|                           | 4,883 | 6,920 | 0,178 | 5,207 | 0,708 |
+---------------------------+-------+-------+-------+-------+-------+
| รวมผู้ใช้บริการแพ็กเกจปกติ      | 55    | 62    | 79    | 92    | 92    |
|                           | 8,860 | 9,788 | 9,837 | 8,556 | 9,492 |
+---------------------------+-------+-------+-------+-------+-------+
| แพ็กเกจ ฟรีวิว ^(1/)         | 6     | 31    | 52    | 53    | 51    |
|                           | 4,647 | 8,790 | 7,096 | 6,324 | 9,727 |
+---------------------------+-------+-------+-------+-------+-------+
| แพ็กเกจ ฟรีทูแอร์ ^(1/)       | -     | 9     | 14    | 19    | 25    |
|                           |       | 0,342 | 2,538 | 8,527 | 5,835 |
+---------------------------+-------+-------+-------+-------+-------+
| รวมผู้ใช้บริการทั้งหมด          | 62    | 1,03  | 1,46  | 1,66  | 1,70  |
|                           | 3,507 | 8,920 | 9,471 | 3,407 | 5,054 |
+---------------------------+-------+-------+-------+-------+-------+
| รายได้เฉลี่ยต่อผู้ใช้บริการ ^(2/) | 1,217 | 1,104 | 988   | 806   | 744   |
+---------------------------+-------+-------+-------+-------+-------+

^(1/) ไม่รวมผู้ใช้บริการชำระค่าบริการเพิ่มเพื่อเปลี่ยนแพ็กเกจเป็นแพ็กเกจปกติ

^(2/) ไม่รวมผู้ใช้บริการประเภท ฟรีวิว และ ฟรีทูแอร์

ทรูวิชั่นส์นำเสนอความบันเทิงหลากหลายด้วยช่องรายการชั้นนำที่มีคุณภาพทั้งจากในประเทศและ
ต่างประเทศ ประกอบด้วย ภาพยนตร์ (เช่น HBO, Cinemax, Star Movies) กีฬา (เช่น
ESPN, Star Sport และรายการของทรูวิชั่นส์เอง) สาระบันเทิง (เช่น Discovery
Channel, National Geographic) และข่าว (เช่น CNN, CNBC, Bloomberg, BBC
World, Phoenix InfoNews) นอกจากนั้นยังมีรายการจากสถานีโทรทัศน์ภาคปกติของไทย
(Free TV) และ บริการ Pay Per View

แพ็กเกจหลักของทรูวิชั่นส์ทั้ง 4 แพ็กเกจ รวมช่องรายการอื่นๆ นอกเหนือจากรายการมาตรฐาน
(ได้แก่ ช่องรายการฟรีทีวี รวมทั้งหมด 6 ช่องรายการ และช่องรายการเพื่อการศึกษา อีก 15
ช่องรายการ และมีรายละเอียดของแต่ละแพ็กเกจดังตารางด้านล่าง

  ----------------------- ------------------------------ ----------------
  แพ็กเกจ                  จำนวนช่องรายการ                 ค่าบริการต่อเดือน

  แพลทินัม (Platinum)       100                            2,000

  โกลด์ (Gold)             91                             1,413

  ซิลเวอร์ (Silver)         77                             590

  ทรู โนวเลจ (True         67                             340
  Knowledge)                                             
  ----------------------- ------------------------------ ----------------

นอกเหนือจากแพ็กเกจข้างต้น ทรูวิชั่นส์ยังนำเสนอแพ็กเกจตามสั่ง (A-La-Carte) ซึ่งประกอบด้วย
10 ช่องรายการ เช่น HBO, Disney และ Discovery ผู้ใช้บริการแพ็กเกจ Platinum
สามารถเลือกรับชมแพ็กเกจตามสั่งที่ชื่นชอบได้ในราคาพิเศษ ในขณะที่ผู้ใช้บริการแพ็กเกจ Silver
สามารถเลือกซื้อแพ็กเกจ Discovery และ Disney เพิ่มได้เช่นกัน

ทรูวิชั่นส์ขยายบริการไปยังตลาดกลางและล่าง โดยนำเสนอแพ็กเกจร่วมกับทรูมูฟ ภายใต้ชื่อ
ทรูไลฟ์ฟรีวิว (เดิมชื่อ ทรูวิชั่นส์-ยูบีซี ทรูมูฟ ฟรีวิว) โดย “ทรูไลฟ์ฟรีวิว”
คือหนึ่งในแพ็คเกจคอนเวอร์เจนซ์หลักของกลุ่มทรู โดยผู้ใช้บริการสามารถรับชมทรูวิชั่นส์ 43
ช่องมาตรฐานในราคาเดือนละ 299 บาท และได้รับค่าโทร
ทรูมูฟ 299 บาท นอกจากนี้
ทรูไลฟ์ฟรีวิวยังทำให้ทรูวิชั่นส์สามารถขยายตลาดสู่ลูกค้าในระดับกลางและล่าง
และมีบทบาทสำคัญในการเพิ่มยอดผู้ใช้บริการในต่างจังหวัด โดย ณ สิ้นปี 2553
ผู้ใช้บริการในต่างจังหวัดมีสัดส่วนร้อยละ 50.1 ของผู้ใช้บริการทั้งหมดของทรูวิชั่นส์
ทั้งนี้กลยุทธ์ในการขยายตลาดสู่ลูกค้าระดับกลางและล่าง ทำให้ทรูวิชั่นส์มีผู้ใช้บริการรวมทั้งสิ้น
1,705,054 ราย ในปี 2553

นอกจากนี้ ผู้ใช้บริการแพ็กเกจฟรีวิวยังสามารถเปลี่ยนมาใช้บริการแพ็กเกจโนวเลจ
โดยจะสามารถรับชมทรูวิชั่นส์ได้เพิ่มขึ้นอีก 14 ช่อง ทั้งนี้ ณ สิ้นปี 2553 ร้อยละ 38.0
ของผู้ใช้บริการแพ็กเกจฟรีวิวได้เปลี่ยนมาเป็นแพ็กเกจโนวเลจ ซึ่งช่วยเพิ่มรายได้ให้กับทรูวิชั่นส์

ในปี 2554 ทรูวิชั่นส์มีแผนที่จะเสริมสร้างความแข็งแกร่งให้กับแพ็กเกจฟรีวิว
โดยการเพิ่มช่องรายการจากทรูวิชั่นส์และช่องรายการฟรีทูแอร์ โดยเริ่มต้นที่ 53 ช่องในราคาเดิม
และสามารถเพิ่มช่องรายการได้สูงสุดถึง 215 ช่องโดยมีค่าบริการเพิ่มขึ้นอีก 100 บาท
ซึ่งจะส่งผลให้ทรูไลฟ์ฟรีวิวสามารถแข่งขันได้ทั้งในด้านคุณภาพ และความคุ้มค่า

นอกจากนี้ทรูวิชั่นส์ยังจำหน่ายจานดาวเทียมแบบขายขาด ให้รับชมทรูวิชั่นส์ฟรี 49 ช่อง
และสามารถเปลี่ยนมาใช้บริการแพ็กเกจโนวเลจได้เช่นเดียวกับผู้ใช้บริการแพ็กเกจฟรีวิว

บริการอื่นๆ ของทรูวิชั่นส์ ประกอบด้วย:

-   Personal Video Recorder (PVR): กล่องรับสัญญาณรุ่นใหม่ที่มีคุณสมบัติเพิ่มเติม (เช่น
    สามารถอัดรายการ ขยายภาพในระหว่างการรับชม หรือ เล่นซ้ำ)
    เพื่ออำนวยความสะดวกและเพิ่มประสิทธิภาพในการรับชมให้กับสมาชิก

-   โปรโมชั่นจานแดงทรูวิชั่นส์ DSTV ขายขาด ให้สมาชิกรับชมทรูวิชั่นส์ฟรี 49 ช่อง
    โดยไม่มีค่าบริการรายเดือน นอกจากนี้ ผู้ใช้บริการที่ใช้บริการทรูมูฟและเติมเงินทรูมูฟ
    ทุกเดือน จะสามารถรับชม
    ทรูวิชั่นส์เพิ่มอีก 7 ช่อง

-   รายการเรียลลิตี้โชว์ยอดนิยม อะคาเดมี แฟนเทเชีย ซึ่งออกอากาศปีละครั้ง
    (โดยปกติจะออกอากาศระหว่างเดือนพฤษภาคมถึงเดือนกันยายน)
    เป็นโปรแกรมสำคัญในการรักษาฐานลูกค้าของทรูวิชั่นส์ในช่วงที่มีการชะลอตัวตามฤดูกาลแล้ว
    ยังเป็นการสร้างคอนเทนต์ให้กับธุรกิจอื่นๆ ภายในกลุ่มทรูอีกด้วย

ทรูวิชั่นส์ยังคงเดินหน้าต่อยอดความเป็นผู้นำด้านคอนเทนต์ แพ็กเกจแบบพรีเมียมของทรูวิชั่นส์
นำเสนอรายการที่ได้รับความนิยมอย่างสูงในต่างประเทศ
และเกือบทั้งหมดเป็นรายการที่ทรูวิชั่นส์ได้รับลิขสิทธิ์แต่เพียงผู้เดียว (โดยมีเพียง 3 ช่องรายการ
จากทั้งหมด 43 ช่องรายการที่ไม่ใช่รายการที่ได้รับลิขสิทธิ์เฉพาะ)
และเพื่ออรรถรสในการรับชมรายการต่างๆ เหล่านี้
ทรูวิชั่นส์จึงได้อำนวยความสะดวกให้ผู้ชมชาวไทยได้รับชม
รายการจากต่างประเทศด้วยเสียงและคำบรรยายภาษาไทย รวมทั้งผลิตคอนเทนต์ขึ้นเอง
เพื่อให้เหมาะกับรสนิยมของคนไทย

ทั้งนี้ ในเดือนพฤษภาคม ปี 2553 ทรูวิชั่นส์ได้เปิดตัวช่องรายการใหม่ 2 ช่องในระบบ High Definition (HD) เพื่อให้บริการแก่ลูกค้าระดับบน โดยประกอบไปด้วยช่อง TrueSport HD (ช่อง 111) ซึ่งถ่ายทอดสดรายการกีฬาสำคัญระดับโลกต่างๆ และ ช่อง HBO HD (ช่อง 112) ซึ่งรวบรวมภาพยนตร์ทำเงินอันดับ 1 ทั่วโลกมานำเสนอ กว่า 100 เรื่องต่อเดือน ทั้งนี้ ประเดิมโดยการถ่ายทอดสดฟุตบอลโลก 2010 (FIFA World Cup 2010) บนช่อง TrueSport HD เพื่อเพิ่มประสบการณ์การรับชมที่ดียิ่งขึ้นสำหรับสมาชิกแพ็กเกจพรีเมียม โดยผู้ชมจะต้องเสียค่าบริการเพิ่มจากค่าบริการรายเดือนตามปกติ นอกจากนี้ ยังได้เพิ่มช่องรายการในระบบ HD เพื่อถ่ายทอดรายการเรียลลิตี้ทีวีที่ผลิตโดยกลุ่มทรูวิชั่นส์ โดยเริ่มถ่ายทอดรายการ อะคาเดมี แฟนตาเซีย ฤดูกาลที่ 7 ตั้งแต่ปลายเดือนมิถุนายน ถึง กันยายน ปี 2553 

  4.1.4 ทรูมันนี่

ในปี 2548
ทรูมันนี่ได้รับใบอนุญาตจากธนาคารแห่งประเทศไทยให้ประกอบธุรกิจบัตรเงินอิเล็กทรอนิกส์และได้รับอนุมัติจากกรมสรรพากรในการแต่งตั้งเป็นตัวแทนรับชำระค่าสินค้าและบริการพร้อมการออกใบเสร็จรับเงิน/ใบกำกับภาษี
โดยให้บริการทางการเงินสำหรับลูกค้าทั่วไปภายใต้แนวคิด เติม-จ่าย-โอน-ถอนโดยบริการต่างๆ
ของทรูมันนี่ประกอบด้วย

บัตรเงินสดทรูมันนี่

บัตรเงินสดทรูมันนี่ ช่วยให้ผู้ใช้บริการทรูมูฟและกลุ่มทรูสามารถเติมเงินให้กับบริการต่างๆ
ภายในกลุ่มทรู ซึ่งประกอบด้วย บริการทรูมูฟแบบเติมเงิน บริการ WE PCT Buddy
บริการอินเทอร์เน็ตความเร็วสูงแบบเติมเงิน บริการซื้อชั่วโมงอินเทอร์เน็ต บริการ True E-book
และบริการเกมออนไลน์ต่างๆ ด้วยวิธีการ และ ขั้นตอนแบบเดิม โดยใช้รหัสที่ปรากฏในบัตร

ตัวแทนรับชำระและจัดเก็บค่าสินค้าและบริการ

ณ สิ้นปี 2553 ทรูมันนี่มีจุดรับชำระค่าสินค้าและบริการทั้งสิ้น 18,000 แห่ง
(ในทรูช้อปและทรูมูฟช้อป และทรูมันนี่ เอ็กซ์เพรส) และสามารถรับชำระตามใบแจ้งหนี้จาก 120
บริการ การรับชำระผ่านตัวแทน ให้บริการรับชำระเงินตามใบแจ้งหนี้ที่มีบาร์โค้ด ด้วยเงินสด เช็ค
และ/หรือ บัตรเครดิต ตามจำนวนเงินรวมในใบแจ้งหนี้ หรือชำระบางส่วน
รวมทั้งยังสามารถชำระโดยไม่ต้องใช้ใบแจ้งหนี้ในกรณีเปิดรับชำระแบบออนไลน์
นอกจากนี้ระบบยังสามารถเปิดรับชำระได้ แม้เกินกำหนดรับชำระตามใบแจ้งหนี้

ทรูมันนี่ เอ็กซ์เพรส ให้บริการชำระค่าสินค้าและบริการต่างๆ จำหน่ายบัตรเงินสด และ
บริการเติมเงินสำหรับบริการแบบเติมเงินต่างๆ ของกลุ่มทรู

นอกจากนี้ทรูมันนี่ยังเปิดให้บริการ “WeBooking by TrueMoney”
ซึ่งเป็นบริการจองจ่ายครบวงจร ด้วยจุดเด่น “จองง่าย จ่ายสะดวก รวดเร็ว หลายช่องทาง”
ให้บริการครอบคลุมกลุ่มไลฟ์สไตล์ต่างๆ ได้แก่
ความบันเทิง การท่องเที่ยวและที่พัก การศึกษา กีฬา และ สุขภาพ เป็นต้น

บริการการเงินบนโทรศัพท์เคลื่อนที่ (บริการทรูมันนี่)

ทรูมันนี่เปิดให้บริการการเงินบนโทรศัพท์เคลื่อนที่ ในปี 2549 ทั้งนี้
เพื่ออำนวยความสะดวกแก่ผู้ใช้บริการทรูมูฟให้สามารถทำธุรกรรมทางการเงินต่างๆ
บนโทรศัพท์เคลื่อนที่ได้ทุกที่ ทุกเวลา และ
มีความปลอดภัยสูงด้วยระบบรักษาความปลอดภัยมาตรฐานสากล โดยผู้ใช้บริการสามารถ

-   เติมเงินให้กับสินค้าและบริการระบบเติมเงินต่างๆ ของกลุ่มทรู เช่น บริการทรูมูฟแบบเติมเงิน
    การซื้อชั่วโมงอินเทอร์เน็ต เกมออนไลน์ และบริการ WE PCT

-   เป็นช่องทางในการชำระเงินของบริการทรูไลฟ์ฟรีวิว แพ็กเกจ
    โดยหักเงินอัตโนมัติจากเงินในบัญชีทรูมันนี่ทุกเดือนเมื่อถึงกำหนดชำระ
    ผู้ใช้บริการทรูวิชั่นส์ฟรีวิวแพ็กเกจยังสามารถเปลี่ยนเป็นสมาชิกรายการตามสั่ง
    ที่มีอัตราค่าบริการรายเดือนที่สูงขึ้น หรือสั่งซื้อรายการแบบจ่ายเงินล่วงหน้า
    ด้วยการชำระผ่านบริการทรูมันนี่ได้อีกด้วย

-   ชำระค่าบริการผลิตภัณฑ์และบริการต่างๆ ภายในกลุ่มทรู รวมทั้งชำระค่าสินค้าและบริการอื่นๆ
    อาทิ ค่าไฟฟ้า น้ำประปา ค่าประกัน และบริการอีคอมเมิร์ซต่างๆ ค่าโดยสารรถแท็กซี่
    และการซื้อบัตรชมภาพยนตร์และโบว์ลิ่ง ยิ่งไปกว่านั้น
    บริการทรูมันนี่ยังมีระบบเตือนการชำระก่อนกำหนดสำหรับค่าไฟฟ้า และ น้ำประปาอีกด้วย

-   โอนเงินจากบัญชีทรูมันนี่ของตนเองไปยังบัญชีทรูมันนี่อื่น หรือโอนจากบัญชีธนาคารของ
    ตนเองไปยังบัญชีทรูมันนี่

-   ถอนเงินสดจากบัญชีทรูมันนี่ของตนเอง โดยใช้บัตรเงินสดทรูมันนี่ ที่เครื่องเอทีเอ็มทั่วประเทศ

-   ผู้ใช้บริการสามารถเก็บเงินไว้ในบัญชีทรูมันนี่สูงสุดถึง 30,000 บาท
    และสามารถเติมเงินเข้าบัญชีทรูมันนี่จากหลายช่องทาง ไม่ว่าจะเป็นบัตรเงินสดทรูมันนี่
    ผ่านบัญชีธนาคารที่ลงทะเบียนไว้แล้วกับธนาคารเจ้าของบัญชี
    หรือผ่านบัตรเครดิตที่ลงทะเบียนไว้แล้วกับบริษัทฯ

ในระหว่างปี 2550 ทรูมันนี่เปิดตัว “ทรูมันนี่ เอ็กซ์เพรส” (TrueMoney Express)
จุดรับชำระค่าบริการผ่านระบบแฟรนไชส์ โดยจับมือเป็นพันธมิตรกับธุรกิจค้าปลีกให้บริการครอบคลุม
2,000 จุดทั่วประเทศ เพื่อให้บริการชำระค่าสินค้าและบริการต่างๆ จำหน่ายบัตรเงินสด
และบริการเติมเงินสำหรับบริการแบบเติมเงินต่างๆ ของกลุ่มทรู ในเดือนพฤศจิกายน
ทรูมันนี่และบริษัท วอชท์ดาต้า เทคโนโลยี จำกัด ผู้นำเทคโนโลยีด้านความปลอดภัยจากประเทศจีน
ประกาศความสำเร็จร่วมกันในการพัฒนาบริการการเงินบนมือถือแบบ Contactless
ด้วยเทคโนโลยี RFID SIM โดยเปิดให้บริการในต้นปี 2551

ในเดือนมิถุนายน 2552 ทรูมันนี่ ได้รับใบอนุญาตจากคณะกรรมการธุรกรรมทางอิเล็กทรอนิกส์
ให้เป็นผู้ให้บริการชำระเงินทางอิเล็กทรอนิกส์ เป็นระยะเวลา 10 ปี

เมื่อเดือนพฤษภาคม 2553 ทรูมันนี่เป็นผู้ให้บริการไทยรายแรกที่ได้รับเงินสนับสนุนจำนวน 250,000
ดอลลาร์สหรัฐฯ จากสมาคม GSM เพื่อขยายการให้บริการทรูมันนี่ เอ็กซ์เพรส ในประเทศไทย
นอกจากนี้ ในเดือนพฤศจิกายน 2553 ทรูมันนี่ได้ร่วมลงนามกับธนาคารแห่งประเทศไทย
เพื่อใช้มาตรฐานกลางข้อความการชำระเงินทางอิเล็กทรอนิกส์
ในฐานะองค์กรที่ได้รับอนุญาตจากธนาคารแห่งประเทศไทยให้ดำเนินกิจการธุรกิจบัตรเงินอิเล็กทรอนิกส์

ณ สิ้นปี 2553 มีลูกค้าทรูมูฟที่ใช้บริการทรูมันนี่ประมาณ 7.3 ล้านราย จาก 5.7 ล้านราย ณ สิ้นปี
2552 และ 4.6 ล้านราย ณ สิ้นปี 2551

  4.1.5 ทรูไลฟ์

ทรูไลฟ์ เป็นบริการดิจิตอลคอนเทนต์
และเป็นช่องทางที่ทำให้สามารถเข้าถึงชุมชนผู้ใช้โทรศัพท์เคลื่อนที่และชุมชนออนไลน์
อีกทั้งยังเป็นสื่อสำหรับธุรกรรมระหว่างผู้บริโภคกับผู้บริโภค ธุรกิจกับผู้บริโภค และ ธุรกิจกับธุรกิจ

ทรูไลฟ์ประกอบด้วย 3 ส่วนหลัก คือ ดิจิตอลคอนเทนต์และบริการชุมชนต่างๆ ทรูไลฟ์ช้อป และ
ทรูไลฟ์พลัส (แพ็กเกจที่ผสานผลิตภัณฑ์และบริการในกลุ่มทรูเข้าด้วยกัน)

พอร์ทัลออนไลน์ Truelife.com ให้บริการชุมชนออนไลน์ เช่น มินิโฮม (Minihome)
คลับห้องแชท (Chatroom) และบริการ Instant Messaging
ซึ่งผู้ใช้สามารถติดต่อและสื่อสารระหว่างกัน
นอกจากนี้ยังนำเสนอคอนเทนต์ที่เชื่อมโยงผู้ที่มีความสนใจหรือมีไลฟ์สไตล์ใกล้เคียงกันเข้าด้วยกัน
โดยมีคอนเทนต์หลัก
4 ประเภทคือ ดนตรี กีฬา รายการโทรทัศน์ และ ภาพยนตร์ Truelife.com เปิดให้บริการในปี
2549 ปัจจุบันมีผู้ลงทะเบียนใช้บริการประมาณ 1.4 ล้านราย

ในปี 2550 เกม “Special Force” ซึ่งให้บริการโดย ทรู ดิจิตอล เอ็นเตอร์เทนเม้นท์
ประสบความสำเร็จและได้รับความนิยมจากผู้เล่นเกมออนไลน์ชาวไทยอย่างรวดเร็ว
ทำให้ขึ้นนำเป็นเกมออนไลน์ประเภท Casual อันดับหนึ่งของเมืองไทยต่อเนื่องเป็นเวลา 4 ปี
ในขณะที่ FIFA Online ได้รับความนิยมเพิ่มขึ้นเนื่องจากกระแสฟุตบอลโลก 2010
นอกจากนี้เกมอื่นๆ อาทิ Hip Street Fashion
ซึ่งมีกลุ่มเป้าหมายเป็นวัยรุ่นหญิงที่มียอดใช้จ่ายรายเดือนสูง จะเป็นตลาดที่ทวีความสำคัญมากยิ่งขึ้น
นอกจากนี้ การลงนามเป็นพันธมิตรทางธุรกิจ ในปี 2552 ระหว่างทรู ดิจิตอล
เอ็นเตอร์เทนเม้นท์และบริษัท ดราก้อน ฟลาย จีเอฟ จำกัด ผู้พัฒนาซอฟแวร์เกมรายใหญ่จากเกาหลี
จะทำให้มีการเปิดตัวเกมใหม่ๆ ในตลาดเกมของไทยมากยิ่งขึ้น

นอกเหนือจากนั้น กลุ่มทรูยังเป็นผู้ให้บริการเกมออนไลน์รายใหญ่ โดยบริษัท NC True จำกัด
ซึ่งเป็นบริษัทร่วมทุนกับบริษัท NC Soft จำกัด ผู้ผลิตเกมออนไลน์ชั้นนำระดับโลกจากประเทศเกาหลี
เปิดให้บริการเกม “Lineage II” “กิลด์วอร์ส” และ “Point Blank”
ซึ่งเป็นเกมออนไลน์ซึ่งเริ่มเป็นที่นิยมในปี 2552 และสามารถสร้างรายได้ได้อย่างมาก ในปี 2553
NC True นำเสนอเกม Love Beat ในปี 2553 โดยเป็น
เกมแดนซ์
ซึ่งมีทั้งเพลงไทยและเพลงสากลยอดนิยมให้ผู้เล่นเลือกใช้ประกอบการเล่มเกมได้อย่างหลากหลาย
ทำให้ Love Beat กำลังได้รับความนิยมในหมู่นักเล่นเกมวัยรุ่นเพิ่มขึ้นเป็นลำดับ

ทรูไลฟ์ช้อป เป็นสถานที่ที่ให้ลูกค้าได้สัมผัสกับประสบการณ์คอนเวอร์เจนซ์ไลฟ์สไตล์
ด้วยผลิตภัณฑ์และบริการหลากหลายของกลุ่มทรู รวมไปถึงทรูคอฟฟี่ ทรูมิวสิค และ บริการบรอดแบนด์
โดยส่วนใหญ่จะตั้งอยู่ในบริเวณที่คนรุ่นใหม่ให้ความนิยมมาพักผ่อน
หรือจับจ่ายใช้สอยในเขตกรุงเทพมหานครและปริมณฑล

ในขณะที่ ทรูไลฟ์พลัส เป็นการผสานผลิตภัณฑ์และบริการภายในกลุ่มทรู
เพื่อนำเสนอแพ็กเกจที่ตรงใจตามไลฟ์สไตล์ของผู้ใช้บริการ โดยทรูไลฟ์พลัสเปิดตัวในปี 2553

ทรูไลฟ์เผยโฉมใหม่บริการช้อปปิ้งออนไลน์ www.weloveshopping.com
ภายหลังการรวมตัวกับเว็บไซต์ www.marketathome.com ในปี 2550 โดย ณ สิ้นปี 2553
weloveshopping เป็นศูนย์รวมร้านค้าออนไลน์กว่า 249,000 ร้าน และมีสินค้ากว่า 4.8
ล้านรายการ

ในเดือนมิถุนายน 2552 กลุ่มทรูได้เปิดตัว ทรู แอพ เซ็นเตอร์ (True App Center)
สถาบันศูนย์กลางการศึกษาเพื่อสร้างนักพัฒนาแอพลิเคชั่นบนมือถือ บน ไอโฟน (iPhone) วินโดวส์
โมบายล์ (Windows Mobile) ซิมเบียน (Symbian) แบล็กเบอร์รี่ (BlackBerry) และ
แอนดรอยด์ (Android) ซึ่งแอพพลิเคชั่นเหล่านี้มีส่วนช่วยเพิ่มยอดจำหน่ายโทรศัพท์เคลื่อนที่
และยอดขายแพ็กเกจสำหรับบริการโมบาย อินเทอร์เน็ต ทั้งนี้ ณ สิ้นปี 2553
ทรูมีแอพพลิเคชั่นที่พัฒนาขึ้นทั้งหมดประมาณ 110 แอพพลิเคชั่น

4.2 การตลาด

ปัจจุบัน กลุ่มทรู คือ ผู้นำด้านบริการไลฟ์สไตล์ของไทย บริษัทฯ
ยังคงมุ่งมั่นให้บริการสื่อสารโทรคมนาคม โดยเชื่อมโยงทุกบริการ พร้อมพัฒนาโซลูชั่น
ซึ่งประกอบด้วย บริการด้านเสียง วิดีโอ เพื่อตอบสนองทุกไลฟ์สไตล์ตรงใจลูกค้าได้อย่างแท้จริง
ภายใต้ยุทธศาสตร์คอนเวอร์เจนซ์ โดยการนำเสนอผลิตภัณฑ์และบริการภายใต้แบรนด์ “ทรู”
ยุทธศาสตร์คอนเวอร์เจนซ์ ทำให้ทรูแตกต่างจากผู้ให้บริการรายอื่น
และมีส่วนสำคัญในการเพิ่มส่วนแบ่งตลาด ตลอดจนช่วยลดอัตราการเลิกใช้บริการ (Churn Rate)

ทั้งนี้ การรักษาฐานลูกค้า ยังเป็นกลยุทธ์หลักทางการตลาดของบริษัทฯ
โดยเฉพาะอย่างยิ่งในการดำเนินธุรกิจโทรศัพท์เคลื่อนที่ซึ่งมีการแข่งขันสูง

4.3 การจำหน่ายเเละช่องทางการจำหน่าย

เพื่อให้เข้าถึงกลุ่มลูกค้าบุคคล บริษัทฯ ได้เปิดศูนย์บริการทั้งในเขตกรุงเทพมหานครและปริมณฑล
รวมทั้งต่างจังหวัด โดยในแต่ละศูนย์บริการจะมีเจ้าหน้าที่พร้อมให้คำแนะนำแบบ one-stop
shopping ในแห่งเดียว เกี่ยวกับบริการสื่อสารทั้งแบบมีสายและไร้สาย
เครื่องโทรศัพท์และอุปกรณ์เสริม และอุปกรณ์สื่อสารอื่นๆ รวมทั้งโมเด็ม ADSL
ซึ่งในศูนย์บริการใหญ่จะเปิดให้บริการอินเทอร์เน็ตด้วย
นอกจากนี้กลุ่มทรูยังได้จำหน่ายสินค้าและบริการผ่านตัวแทนจำหน่ายทั่วประเทศ
ทั้งที่เป็นร้านค้าที่เป็นตัวแทนจำหน่ายและตัวแทนจำหน่ายอิสระซึ่งรับค่าตอบแทนจากค่าคอมมิชชั่น

ช่องทางการจำหน่ายของบริษัทฯ ประกอบด้วย

-   คู่ค้าขายส่ง คือ
    ผู้ที่ขายซิมการ์ดที่ยังไม่ได้เปิดใช้งานและบัตรเติมเงินเครื่องโทรศัพท์เคลื่อนที่และอุปกรณ์ของบริษัทฯ
    โดยเป็นผู้กระจายสินค้าไปยังตัวแทนจำหน่าย (sub-dealer)
    ตลอดจนดูแลและให้การสนับสนุนด้านการกระจายสินค้ากับ sub-dealer
    โดยคู่ค้าขายส่งจะเป็นผู้ขายซิมการ์ดแบบเติมเงินและบัตรเติมเงิน ในขณะที่ Sub-dealer
    จะให้บริการอื่นๆ ด้วย อาทิ บริการซ่อมโทรศัพท์เคลื่อนที่
    บริการดาวน์โหลดเพลงและเกมต่างๆ

-   ช่องทางการขายตรง โดยขายผลิตภัณฑ์และบริการของบริษัทฯ ให้กับลูกค้า SME
    และลูกค้าองค์กรธุรกิจ
    ช่องทางจัดจำหน่ายนี้มีบทบาทสำคัญในการเพิ่มจำนวนผู้ใช้บริการให้กับทรูมูฟ
    โดยประมาณร้อยละ 30 ของผู้ใช้บริการรายใหม่สุทธิ
    คือผู้ใช้บริการใหม่จากช่องทางการขายตรง ช่องทางการขายตรงแบ่งออกเป็น: ทีมขายตรง
    ตัวแทนขายตรง และตัวแทนอิสระ

-   ร้านค้าปลีกประเภท Multi-retailer ซึ่งตั้งอยู่ในร้านค้าปลีกขนาดใหญ่ (Hypermart)
    ร้านค้าประเภท Specialty Store ร้านสะดวกซื้อต่างๆ

-   ร้านค้าปลีกซึ่งในที่นี้หมายถึง ทรูช้อป ทรูมูฟช้อป และ Kiosk ต่างๆ
    ที่ตั้งอยู่ในพื้นที่ที่เห็นได้ง่ายและเป็นแหล่งชุมชน อย่างเช่น ศูนย์การค้า ร้านค้าปลีกขนาดใหญ่
    อาคารสำนักงาน เป็นต้น โดยรวมถึง ทรูไลฟ์ช้อป และ ทรูคอฟฟี่ด้วยเช่นกัน

-   คู่ค้าผ่านช่องทางการขายปลีก ประกอบด้วย คู่ค้าขายปลีก และ การขายผ่านโครงการ “Move
    Up Vans” โดยการจัดรถ Move Up Van จำหน่ายสินค้าและบริการของกลุ่มทรู
    อำนวยความสะดวกแก่ลูกค้าชนิดใกล้บ้าน
    โดยร่วมกับตัวแทนจำหน่ายของแต่ละภูมิภาคทั่วประเทศ

บริการประเภท Prepaid ของกลุ่มทรู (ส่วนใหญ่เป็นบริการสำหรับโทรศัพท์เคลื่อนที่)
โดยปกติจะขายผ่าน 3 ช่องทางจัดจำหน่ายแรก คือ คู่ค้าขายส่ง ช่องทางการขายตรง และ
ร้านค้าปลีกประเภท Multi-retailer ในขณะที่ร้านค้าปลีก (ทั้งของบริษัทฯ และคู่ค้า)
จะทำหน้าที่เป็นช่องทางการจำหน่ายผลิตภัณฑ์ และบริการแบบรายเดือน
รวมทั้งผลิตภัณฑ์คอนเวอร์เจนซ์ของกลุ่มทรู รวมทั้งช่องทางการให้บริการหลังการขายอีกด้วย

สำหรับบริการเติมเงิน (เพื่อเติมเงินทรูมูฟ ทรูมันนี่ หรือ แพ็กเกจฟรีวิว) มีช่องทางผ่านบริการ
อิเล็กทรอนิกส์หลายช่องทาง นอกเหนือจากการใช้บัตร (เช่น บัตรเงินสดหรือบัตรเติมเงิน)
ดังต่อไปนี้

-   เครื่องเอทีเอ็ม
    โดยผู้ใช้บริการสามารถโอนเงินจากบัญชีธนาคารของตนเองเพื่อเติมเงินทรูมูฟหรือทรูมันนี่ได้โดยตรง

-   บริการการเงินบนโทรศัพท์เคลื่อนที่ทรูมูฟผ่านบริการทรูมันนี่ (ดูรายละเอียดในหัวข้อ
    “บริการการเงินบนโทรศัพท์เคลื่อนที่”)

-   บัตรเงินสดอิเล็กทรอนิกส์ ซึ่งสามารถซื้อได้จากคู่ค้า เช่น ธนาคารกสิกรไทย และ
    เซเว่นอีเลฟเว่น

-   เติมเงินโดยตรง ลูกค้าสามารถเติมเงินได้จากอุปกรณ์ที่ติดตั้งในร้านค้าปลีกของบริษัทฯ และ
    คู่ค้า อาทิ เซเว่นอีเลฟเว่น หรือเติมเงินผ่านระบบออนไลน์

-   เติมเงินผ่านโทรศัพท์สาธารณะของทรู ที่มีสัญลักษณ์ "เติมเงิน ทรูมูฟที่นี่" 18,000 เครื่อง
    ทั่วกรุงเทพมหานครและปริมณฑล โดยผู้ใช้สามารถเติมเงินขั้นต่ำเพียง 10 บาท
    โดยเปิดให้บริการมาตั้งแต่ปี 2550

นอกจากนี้ยังสามารถเติมเงินอัตโนมัติแบบ ‘over-the-air’ ผ่านตัวแทนซึ่งเป็นบุคคลธรรมดา
หรือร้านค้าขนาดเล็กที่ลงทะเบียนกับทรูมูฟ และได้รับอนุญาตให้โอนค่าโทรแบบ over-the-air
ไปยังโทรศัพท์เคลื่อนที่ของผู้ใช้บริการ
โดยตัวแทนเหล่านี้สามารถเติมเงินค่าโทรได้ผ่านหลายช่องทาง (เช่น บัตรเงินสด บัตรเติมเงิน
และ เครื่องเอทีเอ็ม) ในปี 2553 มีตัวแทนที่ลงทะเบียนกับบริษัทฯ ราว 80,000 ราย

ถึงแม้ว่าบัตรเติมเงินจะเป็นช่องทางการจำหน่ายหลักสำหรับการเติมเงิน แต่ช่องทางผ่านระบบ
อิเล็กทรอนิกส์ก็ได้รับความนิยมเพิ่มขึ้น เนื่องจากมีวิธีชำระเงินที่หลากหลาย
และมีสถานที่ให้บริการเพิ่มมากขึ้น ในปี 2552 บริษัทฯ สามารถเพิ่มกำไร
โดยเน้นการเติมเงินผ่านช่องทางอิเล็กทรอนิกส์
ทั้งนี้เพื่อประหยัดค่าใช้จ่ายที่เกี่ยวเนื่องกับบัตรเติมเงิน (การผลิต การกระจายสินค้า
และการจัดเก็บ) ซึ่งได้ดำเนินการอย่างต่อเนื่องในปี 2553
นอกจากนี้ยังจะผสมผสานการขายผ่านช่องทางต่างๆ ที่มีค่าคอมมิชชั่นต่ำ (เช่น เครื่องเอทีเอ็ม)
เพื่อเพิ่มรายได้

สำหรับลูกค้า SME และลูกค้าองค์กรธุรกิจ กลุ่มทรูมีผู้บริหารงานลูกค้า ทีมขาย (Account
Executive) ที่มีความเชี่ยวชาญในการเข้าถึงความต้องการของลูกค้าตามแต่ละธุรกิจได้เป็นอย่างดี

ช่องทางการจำหน่ายหลักของทรูวิชั่นส์ คือ การขายทางโทรศัพท์ การขายตรง ผ่านเว็บไซต์และ
เครือข่ายตัวแทนจำหน่ายทั่วประเทศ รวมทั้งช่องทางใหม่ผ่าน Move Up Vans

4.4 การจัดหาผลิตภัณฑ์หรือบริการ

ความสามารถในการให้บริการของโครงข่าย

กลุ่มทรูเชื่อว่าความสามารถในการให้บริการของโครงข่ายของกลุ่มทรู
เป็นจุดเด่นที่สำคัญในการให้บริการโทรศัพท์พื้นฐานรวมทั้งอินเทอร์เน็ต และ บรอดแบนด์ของกลุ่มทรู
กล่าวคือกลุ่มทรูมีโครงข่ายเคเบิลใยแก้วนำแสงที่ครอบคลุมพื้นที่ให้บริการ
และเข้าถึงผู้ใช้บริการได้อย่างทั่วถึง โดยมีส่วนประกอบที่เป็นสายทองแดงเป็นระยะทางสั้นๆ
ทำให้สามารถส่งสัญญาณเสียง ภาพ หรือ ข้อมูล ได้อย่างมีประสิทธิภาพ นอกจากนี้
การออกแบบโครงข่ายในลักษณะใยแมงมุม
ยังสามารถขจัดปัญหาที่ผู้ใช้บริการไม่สามารถใช้โทรศัพท์ได้อันเนื่องจากการที่สายโทรศัพท์หรือเส้นทางในการติดต่อถูกตัดขาดเพราะอุบัติเหตุ
หรือด้วยเหตุอื่นใดโดยทำให้บริษัทฯ
สามารถเลือกใช้เส้นทางอื่นทดแทนเส้นทางที่ต้องผ่านจุดที่เกิดเหตุเสียนั้นได้

ทรูมูฟเป็นผู้ให้บริการที่เข้ามาดำเนินธุรกิจโทรศัพท์เคลื่อนที่หลังสุดในจำนวนผู้ให้บริการโทรศัพท์เคลื่อนที่รายใหญ่
3 ราย ซึ่งทำให้ได้รับประโยชน์จากพัฒนาการใหม่ๆ ทางเทคโนโลยี
โดยทำให้มีการลงทุนที่มีประสิทธิภาพและต้นทุนถูกกว่า

แหล่งที่มาของผลิตภัณฑ์และบริการ

บริษัทฯ ได้สั่งซื้ออุปกรณ์โครงข่ายโทรคมนาคมจากผู้ผลิตอุปกรณ์ชั้นนำของโลก ได้แก่ Siemens
Alcatel Lucent NEC และ Huawei
นอกจากนั้นมีผู้รับเหมาจำนวนมากในการจัดหาและติดตั้งโครงข่ายของบริษัทฯ ซึ่งบริษัทฯ
ไม่ได้มีการพึ่งพิง ผู้จัดจำหน่ายหรือผู้รับเหมารายใดเป็นการเฉพาะ และบริษัทฯ
ไม่มีปัญหาในการจัดหาผู้จัดจำหน่ายและผู้รับเหมาเนื่องจากมีจำนวนมากราย

การสนับสนุนทางด้านเทคนิคและการบริหาร

ในอดีตกลุ่มทรูเคยได้รับความช่วยเหลือทางด้านเทคนิค และการบริหารจากพันธมิตรทางธุรกิจ
ซึ่งประกอบด้วย (1) บริษัท Verizon Communications, Inc (“Verizon”) สำหรับบริษัทฯ
(2) Orange SA ให้
ความช่วยเหลือด้านเทคนิคและการบริหารสำหรับทรูมูฟ และ (3) MIH สำหรับทรูวิชั่นส์
แต่ในปัจจุบันกลุ่มทรูไม่ได้รับการสนับสนุนด้านเทคนิคและการบริหารจากพันธมิตรทางธุรกิจดังกล่าวอีกต่อไป
เนื่องจากพันธมิตรเหล่านี้ได้ขายหรือลดสัดส่วนการถือหุ้นลง อย่างไรก็ตาม
กลุ่มทรูสามารถรับถ่ายทอดเทคโนโลยีและความรู้ไว้จนสามารถบริหารงานได้เองโดยไม่ต้องพึ่งพาการสนับสนุนด้านเทคนิคและการบริหารจากพันธมิตรทางธุรกิจอีกแต่อย่างใด

4.5 ภาวะธุรกิจโทรคมนาคมไทย 

ธุรกิจโทรศัพท์เคลื่อนที่

ผู้ให้บริการโทรศัพท์เคลื่อนที่ในประเทศไทย ประกอบด้วย บริษัท แอดวานซ์ อินโฟร์ เซอร์วิส จำกัด
(มหาชน) หรือ เอไอเอส และบริษัท ดิจิตอลโฟน จำกัด หรือ ดีพีซี ซึ่งเป็นบริษัทย่อยของบริษัท
แอดวานซ์ อินโฟร์ เซอร์วิส จำกัด (มหาชน) บริษัท โทเทิ่ล แอ็คเซ็ส คอมมูนิเคชั่น จำกัด
(มหาชน) หรือ ดีแทค บริษัท ทรู มูฟ จำกัด ซึ่งเป็นบริษัทย่อยของกลุ่มบริษัททรู โดยมีบริษัทฯ
เป็นผู้ถือหุ้นใหญ่ บริษัท ฮัทชิสัน ซีเอที ไวร์เลส มัลติมีเดีย จำกัด (ซึ่งให้บริการภายใต้ แบรนด์
“ฮัทช์”) และไทยโมบาย

ตลาดโทรศัพท์เคลื่อนที่ของประเทศไทยมีการเติบโตอย่างรวดเร็วในระยะเวลาไม่กี่ปีที่ผ่านมา
จากจำนวนผู้ใช้บริการ 7.9 ล้านรายในปี 2544 เป็นมากกว่า 70 ล้านราย ณ สิ้นปี 2553
ซึ่งรวมผู้ใช้บริการประมาณ
1 ล้านรายจากผู้ให้บริการรายเล็ก เช่น ไทยโมบาย และ ฮัทช์ ในขณะที่
ผู้ให้บริการโทรศัพท์เคลื่อนที่รายใหญ่ที่สุด 3 ราย ซึ่งประกอบด้วย เอไอเอส ดีแทค และ ทรูมูฟ
สามารถเพิ่มจำนวนผู้ใช้บริการรายใหม่ได้ประมาณ 5.7 ล้านราย ในปี 2553 จาก 3.5
ล้านรายในปี 2552 ทำให้มีอัตราการใช้บริการโทรศัพท์เคลื่อนที่ต่อประชากร 100 คน
เพิ่มขึ้นเป็นอัตราร้อยละ 105.0 (ข้อมูลจำนวนประชากรจาก สำนักงานสถิติแห่งชาติ ณ วันที่ 31
ธันวาคม 2553 ซึ่งมีจำนวนทั้งสิ้น 67.4 ล้านคน) จากการที่มีผู้ใช้งานจำนวนไม่น้อย
นิยมใช้งานดทรศัพท์เคลื่อนที่มากกว่า
1 เครื่อง และ/หรือ มีอุปกรณ์ที่พร้อมเข้าถึงบริการอินเทอร์เน็ต อาทิ แท็บเล็ต หรือ เน็ตบุ๊ก

อย่างไรก็ตาม เมื่อเปรียบเทียบกับประเทศอื่นๆ
ในภูมิภาคเดียวกันจะเห็นว่าตลาดโทรศัพท์เคลื่อนที่ของไทยมีอัตราการใช้บริการต่ำกว่าประเทศอื่นๆ
อาทิ ฮ่องกง (ร้อยละ 171.2 แหล่งที่มา: สำนักงานโทรคมนาคมรัฐบาลเขตปกคอรงพิเศษฮ่องกง)
และ สิงคโปร์ (ร้อยละ 137.4 แหล่งที่มา: สถิติการให้บริการโทรคมนาคม ปี 2552
จากองค์การพัฒนาการสื่อสารและสารสนเทศ ประเทศสิงคโปร์)

ยิ่งไปกว่านั้น อัตราการใช้บริการโทรศัพท์เคลื่อนที่ จะคำนวณจากจำนวนซิมทั้งหมด หรือ
จำนวนโทรศัพท์เคลื่อนที่ของผู้ใช้บริการ อย่างไรก็ตาม
มีผู้ใช้บริการส่วนหนึ่งที่มีโทรศัพท์เคลื่อนที่อย่างน้อย 2 เครื่อง หรือมี 2 ซิม
ซึ่งทำให้อัตราการใช้โทรศัพท์เคลื่อนที่ตามจำนวนผู้ใช้
(จำนวนผู้ใช้โทรศัพท์เคลื่อนที่มีมากกว่าจำนวนประชากร) ของประเทศไทยอาจอยู่ที่ประมาณร้อยละ
80.0

คู่แข่งรายใหญ่ที่สุด 2 ราย คือ เอไอเอส (และ ดีพีซี ซึ่งเป็นบริษัทย่อยที่เอไอเอสถือหุ้นใหญ่) และ
ดีแทค ซึ่งมีจำนวนผู้ใช้บริการคิดเป็นส่วนแบ่งตลาดประมาณร้อยละ 44.6 และ 30.9 ตามลำดับ
(ไม่รวมจำนวนผู้ใช้บริการจากผู้ให้บริการรายเล็ก เช่น ไทยโมบาย และ ฮัทช์ โดย กสท) ณ สิ้นปี
2553 โดยทรูมูฟเป็นผู้ให้บริการโทรศัพท์เคลื่อนที่รายใหญ่อันดับ 3 ด้วยส่วนแบ่งตลาดประมาณร้อยละ
24.5

ตารางแสดงจำนวนผู้ใช้บริการโทรศัพท์เคลื่อนที่ในประเทศไทย

+----------------------+-------+---------+---------+---------+--------+
|                      | ณ วันที่ |         |         |         |        |
|                      | 31    |         |         |         |        |
|                      | ธ     |         |         |         |        |
|                      | ันวาคม |         |         |         |        |
+----------------------+-------+---------+---------+---------+--------+
|                      | 2549  | 2550    | 2551    | 2552    | 2553   |
+----------------------+-------+---------+---------+---------+--------+
| เอไอเอส              | 19,52 | 24,     | 27,     | 28,     | 31,2   |
|                      | 1,500 | 105,400 | 310,200 | 772,900 | 00,700 |
+----------------------+-------+---------+---------+---------+--------+
| ดีแทค                 | 11,86 | 15,     | 18,     | 19,     | 21,6   |
|                      | 9,014 | 772,026 | 682,076 | 656,160 | 20,228 |
+----------------------+-------+---------+---------+---------+--------+
| ทรูมูฟ                 | 7,57  | 12,     | 14,     | 15,     | 17,1   |
|                      | 7,742 | 080,089 | 756,834 | 801,164 | 17,864 |
+----------------------+-------+---------+---------+---------+--------+
| รวม ^(1/)            | 38,96 | 51,     | 60,     | 64,     | 69,9   |
|                      | 8,256 | 957,515 | 749,110 | 230,224 | 38,792 |
+----------------------+-------+---------+---------+---------+--------+
| ส                    | 19.4  | 23.2    | 24.3    | 24.6    | 24.5   |
| ่วนแบ่งตลาดผู้ใช้บริการของ |       |         |         |         |        |
| ทรูมูฟ (ร้อยละ)         |       |         |         |         |        |
+----------------------+-------+---------+---------+---------+--------+

แหล่งข้อมูล: บริษัทที่เกี่ยวข้อง

หมายเหตุ: ^(1/) ไม่รวมผู้ใช้บริการ ฮัทช์ และไทยโมบาย

ตลาดโทรศัพท์เคลื่อนที่ในประเทศไทยมีการแข่งขันสูง ผู้ให้บริการต่างพยายามแข่งขันเพื่อ
เพิ่มส่วนแบ่งตลาด โดยผ่านกิจกรรมส่งเสริมการขายต่างๆ
รวมทั้งการเสนอค่าบริการแบบเติมเงินราคาถูกเพื่อดึงดูดผู้ใช้บริการที่มีรายได้น้อย
ทั้งนี้ได้อำนวยความสะดวกในการซื้อบัตรเติมเงินโดยสามารถซื้อได้จาก
ร้านสะดวกซื้อและสถานีจำหน่ายน้ำมันต่างๆ
ซึ่งเป็นสาเหตุหนึ่งที่ทำให้จำนวนผู้ใช้บริการโทรศัพท์เคลื่อนที่แบบเติมเงินมีจำนวนเพิ่มสูงขึ้นมากตั้งแต่ปี
2545 เป็นต้นมา
นอกจากนี้ผู้ให้บริการโทรศัพท์เคลื่อนที่ยังมุ่งเน้นสร้างความเติบโตให้กับบริการที่ไม่ใช่เสียงต่างๆ
ซึ่งเป็นผลมาจากเครื่องโทรศัพท์เคลื่อนที่รุ่นใหม่ๆ มีความสามารถในการใช้งานที่หลากหลายยิ่งขึ้น

ในระหว่างปี 2548 ถึง 2549
ตลาดโทรศัพท์เคลื่อนที่ในประเทศไทยมีการแข่งขันด้านราคาอย่างรุนแรง
จากการที่ทรูมูฟและคู่แข่งอีกหลายราย
ต่างแข่งกันลดอัตราค่าบริการทำให้รายได้เฉลี่ยต่อเลขหมายต่อเดือน หรือ ARPU
ของทรูมูฟลดลงในอัตราร้อยละ 10.0 ในปี 2548 และอัตราร้อยละ 26.0 ในปี 2549
ซึ่งมีผลให้จำนวนผู้ใช้บริการเติบโตอย่างมาก โดยเติบโตสูงขึ้นถึงร้อยละ 32.0 ในปี 2549
ในขณะที่ทรูมูฟสามารถเพิ่มส่วนแบ่งตลาดได้เป็นร้อยละ 19.4 จากร้อยละ 15.1 ในปี 2548

นับตั้งแต่ปี 2550 การแข่งขันเป็นไปอย่างสมเหตุสมผลมากขึ้น
ทั้งนี้เนื่องจากมีการนำระบบค่าเชื่อมโยงโครงข่ายมาใช้จริง
ทำให้ผู้ประกอบการมีภาระต้นทุนในการเชื่อมโยงไปยังโครงข่ายอื่น (ในอัตราโดยเฉลี่ย 1
บาทต่อนาที) ซึ่งเป็นเสมือนราคาขั้นต่ำของผู้ประกอบการ ในปี 2551
ผู้ประกอบการแต่ละรายได้ค่อยๆ เพิ่มอัตราค่าโทร ซึ่งส่งผลให้ปริมาณการโทรลดลง
เนื่องจากผู้บริโภคคำนึงถึงอัตราค่าโทรเป็นสำคัญ นอกจากนี้ รายได้ที่เฉลี่ยต่อเลขหมายที่ลดลง
ส่วนหนึ่งเป็นผลจากการที่ผู้ใช้บริการมีการใช้ซิมมากกว่า 1 ซิม
ทั้งนี้เพื่อสามารถเลือกใช้โปรโมชั่นที่มีอัตราค่าโทรภายในโครงข่าย และโทรไปยังโครงข่ายอื่น
ตามโปรโมชั่นที่นำเสนอโดยผู้ประกอบการเพื่อจำกัดค่าเชื่อมโยงโครงข่ายหรือ IC อย่างไรก็ตาม
ในปี 2551 ผู้ประกอบการรายเล็กบางราย ได้เสนอโปรโมชั่นราคาต่ำ
เนื่องจากไม่มีภาระค่าเชื่อมต่อโครงข่าย ดังนั้น ตั้งแต่ปี 2551 เป็นต้นมา CAT
อยู่ในระหว่างการเจรจากับผู้ประกอบการรายอื่น เพื่อการเข้าสู่ระบบเชื่อมโยงโครงข่าย

ในปี 2552 การแข่งขันด้านราคา โดยเฉพาะอย่างยิ่ง อัตราค่าโทร เริ่มลดน้อยลง
แม้สภาวะเศรษฐกิจโดยรวมในระหว่างปี
จะส่งผลกระทบต่อรายได้จากบริการเสียงของผู้ประกอบการบางราย แต่ผู้ประกอบการรายใหญ่ทั้ง 3
รายยังสามารถรักษาระดับรายได้ หรือมีรายได้เพิ่มขึ้นจากบริการที่ไม่ใช่เสียง โดยเฉพาะอย่างยิ่ง
จากบริการโมบาย อินเทอร์เน็ต โดยปริมาณการใช้บริการโมบาย อินเทอร์เน็ต ในประเทศไทย
เติบโตอย่างแข็งแกร่งในระยะเวลา 2 ถึง 3 ปีที่ผ่านมา ส่วนใหญ่เนื่องจากสมาร์ทโฟน (อาทิ
iPhone และ Blackberry) ได้รับความนิยมมากขึ้นรวมทั้งมีราคาถูกลง
นอกจากนี้ยังเป็นผลจากการที่มีการพัฒนาคอนเท้นต์และแอพพลิเคชั่นสำหรับสมาร์ทโฟนเพิ่มขึ้นอย่างต่อเนื่อง

ในปี 2553 มีการแข่งขันเพิ่มขึ้นเพียงเล็กน้อย
เนื่องจากผู้ประกอบการเริ่มปรับลดราคาเพื่อกระตุ้นอุปสงค์ที่ลดต่ำลงในไตรมาส 2 ของปี
จากเหตุการณ์ความไม่สงบทางการเมือง โดยส่วนใหญ่เป็นการแข่งขันในการโทรภายในโครงข่าย
ซึ่งคู่แข่งมีการลดอัตราค่าโทรลง ทำให้อัตราค่าโทรต่อนาทีโดยรวมปรับลดลงตามไปด้วย
และส่งผลกระทบต่อผลการดำเนินงานของทรูมูฟในไตรมาส 2 และ 3 ของปี 2553 อย่างไรก็ดี
รายได้จากบริการด้านเสียงเริ่มฟื้นตัวนับตั้งแต่เดือนสิงหาคม เป็นต้นมา
หลังจากมีการนำเสนอโปรโมชั่นใหม่ คิดค่าโทรตามจำนวนครั้ง และ อัตราเดียวทุกเครือข่าย
สำหรับกลุ่มลูกค้าที่โทรในระดับปานกลางถึงน้อย
ทั้งนี้รายได้จากบริการด้านเสียงปรับตัวดีขึ้นตลอดไตรมาส 4 และมีแนวโน้มเติบโตต่อเนื่อง

ธุรกิจโทรศัพท์พื้นฐาน

บริการโทรศัพท์พื้นฐานในปัจจุบันมีผู้ให้บริการทั้งสิ้น 3 ราย โดย ทีโอที
เป็นผู้ให้บริการโทรศัพท์พื้นฐานทั้งในกรุงเทพมหานครกับปริมณฑล
และต่างจังหวัดเพียงรายเดียวของประเทศ ส่วนผู้ให้บริการอีก 2 ราย
คือผู้ให้บริการที่อยู่ภายใต้สัญญาร่วมการงานฯ ของ ทีโอที
โดยทรูเป็นผู้ให้บริการในเขตกรุงเทพมหานครและปริมณฑล และ บริษัท ทีทีแอนด์ที จำกัด (มหาชน)
เป็นผู้ให้บริการในต่างจังหวัด

ประเทศไทยมีผู้ใช้บริการโทรศัพท์พื้นฐานทั้งสิ้นราวร้อยละ 12.0 ของประชากร
(หรือประมาณร้อยละ 30.0 ของจำนวนครัวเรือนทั่วประเทศ ติดต่อกันเป็นเวลาหลายปี โดย ณ
สิ้นปี 2552 ทีโอทียังคงเป็น
ผู้ให้บริการโทรศัพท์พื้นฐานที่ใหญ่ที่สุดในประเทศไทย (ตามจำนวนผู้ใช้บริการ)
โดยมีผู้ใช้บริการมากกว่า4.0 ล้านราย ในขณะที่ทรู
เป็นผู้ให้บริการโทรศัพท์พื้นฐานที่ใหญ่ที่สุดในเขตกรุงเทพมหานครและปริมณฑล
ด้วยจำนวนผู้ใช้บริการราว 1.9 ล้านราย อย่างไรก็ตาม
จำนวนผู้ใช้บริการโทรศัพท์พื้นฐานของทรูลดลงเป็น 1.8 ล้านราย ในปี 2553

+------------------+---------------------------------------------------+
| ผู้ให              | จำนวนผู้ใช้บริการ (ณ วันที่ 31 ธันวาคม 2552)              |
| ้บริการโทรศัพท์พื้นฐาน |                                                   |
+------------------+---------------------------------------------------+
|                  |                                                   |
+------------------+---------------------------------------------------+
| ทีโอที             | 4,030,300                                         |
+------------------+---------------------------------------------------+
| ทรู ^(1//)        | 1,858,310                                         |
+------------------+---------------------------------------------------+
| ทีทีแอนด์ที          | 1,112,708                                         |
+------------------+---------------------------------------------------+
| รวม              | 7,001,318                                         |
+------------------+---------------------------------------------------+

แหล่งข้อมูล: รายงานสภาพตลาดโทรคมนาคม โดย สำนักงานกทช. ประจำไตรมาสที่ 4 ปี 2552

^(1/) ข้อมูลของบริษัททรู คอร์ปอเรชั่น จำกัด (มหาชน)

ในระยะเวลาไม่กี่ปีที่ผ่านมา ธุรกิจโทรศัพท์พื้นฐานของบริษัทฯ ได้รับผลกระทบส่วนใหญ่
เนื่องจากผู้ใช้บริการเปลี่ยนไปใช้โทรศัพท์เคลื่อนที่เพิ่มขึ้นอย่างต่อเนื่อง

นอกจากนี้ ธุรกิจโทรศัพท์พื้นฐานของบริษัทฯ ยังเผชิญกับการแข่งขันจากบริการ VoIP ซึ่งมี
ค่าบริการถูกกว่า เนื่องจากในปัจจุบันมีการใช้อินเทอร์เน็ตและเครื่องคอมพิวเตอร์อย่างแพร่หลาย
ทำให้
ผู้บริโภคหันมาใช้บริการ VoIP มากยิ่งขึ้น นอกจากนี้ คณะกรรมการ กทช.
ยังได้ออกใบอนุญาตให้บริการโทรศัพท์พื้นฐาน
ซึ่งอาจทำให้ทรูต้องแข่งขันกับผู้ให้บริการโทรศัพท์พื้นฐานรายใหม่ๆ

ธุรกิจสื่อสารข้อมูลธุรกิจ

ธุรกิจโครงข่ายข้อมูลของประเทศไทยยังคงเติบโตอย่างต่อเนื่อง
โดยมีอัตราการเติบโตที่ประมาณร้อยละ 10 ถึง 15 ต่อปี
เนื่องจากความนิยมในการส่งข้อมูลออนไลน์ และจำนวนผู้ใช้บริการอินเทอร์เน็ตที่เพิ่มมากขึ้น
การแข่งขันในธุรกิจโครงข่ายข้อมูลยังคงสูงเนื่องจากมีจำนวนผู้ให้บริการหลายราย
ประกอบกับลูกค้ามีทางเลือกเพิ่มขึ้น เนื่องจากมีเทคโนโลยีใหม่ๆ เช่น ADSL
ผู้ให้บริการสื่อสารข้อมูลรายใหญ่ในประเทศไทยประกอบด้วย ทีโอที กสท บริษัท ยูไนเต็ด
อินฟอร์เมชั่น ไฮเวย์ จำกัด (“UIH”) และ บริษัท ยูไนเต็ด บรอดแบนด์ เทคโนโลยี จำกัด
(“UCOM”) บริษัท แอดวานซ์ ดาต้าเน็ทเวิร์ค คอมมิวนิเคชั่นส์ จำกัด (“ADC”) ซึ่งเป็นบริษัท
ภายใต้กลุ่มบริษัท ชิน คอร์ปอเรชั่น จำกัด (มหาชน) บริษัท ทีทีแอนด์ที จำกัด (มหาชน) และ
กลุ่มบริษัททรู โดยผู้ให้บริการเหล่านี้ให้บริการวงจรเช่า บริการ Frame Relay และ บริการ
MPLS (Multiprotocol Label Switching) ทั้งนี้ คู่แข่งหลักของบริษัทฯ ได้แก่ ทีโอที
(เนื่องจากสามารถให้บริการครอบคลุมพื้นที่มากที่สุดในประเทศไทย) และ UCOM
(ซึ่งสามารถให้บริการนอกเขตกรุงเทพมหานครและปริมณฑลได้มากกว่ากลุ่มทรู)
ผู้ให้บริการรายใหม่ อย่างเช่น Symphony มีการเติบโตอย่างรวดเร็วนับตั้งแต่ปี 2551 เป็นต้นมา
เนื่องจากเน้นการขายกลุ่มลูกค้าระดับบนที่ใช้บริการผ่านโครงข่ายใยแก้วนำแสง

ณ สิ้นปี 2552 กลุ่มทรูเป็นผู้ให้บริการโครงข่ายข้อมูลรายใหญ่อันดับ 2 โดยครองส่วนแบ่ง
ร้อยละ 24.0 ของตลาดโดยรวมซึ่งมีมูลค่าตลาดประมาณ 13.4 พันล้านบาท
ในขณะที่ทีโอทียังคงเป็นผู้นำตลาด โดยครองส่วนแบ่งราวร้อยละ 29.0 และ UIH
เป็นผู้ให้บริการรายใหญ่อันดับ 3 โดยมีส่วนแบ่งตลาดประมาณร้อยละ 21.0
และเนื่องจากยังไม่มีข้อมูลอุตสาหกรรมของปี 2553 ที่ชัดเจนและสามารถใช้อ้างอิงได้
จึงคาดว่าในปีที่ผ่านมา ส่วนแบ่งตลาดของกลุ่มทรูยังคงอยู่ในระดับคงที่ที่ร้อยละ 24.0
โดยมีมูลค่าตลาดโดยรวมประมาณ 14.6 พันล้านบาท

ธุรกิจอินเทอร์เน็ตความเร็วสูง (บรอดแบนด์)

อัตราของผู้ใช้บริการบรอดแบนด์รวมต่อจำนวนครัวเรือนในเมืองไทย
ยังมีระดับที่ต่ำมากที่อัตราประมาณร้อยละ 13.5 จากทั้งหมด 20 ล้านครัวเรือน
ซึ่งยังคงเป็นระดับที่ต่ำกว่าประเทศที่พัฒนาแล้วในแถบเอเชีย เช่น ฮ่องกง (ร้อยละ 79.1
แหล่งที่มา: สำนักงานโทรคมนาคม รัฐบาล เขตปกครองพิเศษฮ่องกง) และ สิงคโปร์ (ร้อยละ
142.2 แหล่งที่มา: สถิติการให้บริการโทรคมนาคม ปี 2552 จาก
องค์การพัฒนาการสื่อสารและสารสนเทศ ประเทศสิงคโปร์)

ผู้ให้บริการในตลาดอินเทอร์เน็ตความเร็วสูง (บรอดแบนด์) มีอยู่หลายรายทั่วประเทศ เช่น บริษัท
ยูไนเต็ด บรอดแบนด์ เทคโนโลยี จำกัด (“UBT”) บริษัท เลนโซ่ ดาต้าคอม จำกัด
(ให้บริการภายใต้ชื่อ Q-Net) บริษัทในกลุ่ม สามารถ คอร์ปอเรชั่น บริษัท CS Loxinfo ทีโอที
บริษัท จัสมิน อินเตอร์เนชั่นแนล จำกัด (มหาชน) (“JAS”) ซึ่งดำเนินงานภายใต้แบรนด์ “3BB”
บริษัท เอดีซี และกลุ่มบริษัททรู

กลุ่มทรู สามารถเพิ่มฐานผู้ใช้บริการบรอดแบนด์ได้อย่างกว้างขวางจากจำนวน 3,708 ราย ณ
สิ้นปี 2545 มาเป็น 690,519 ราย ณ สิ้นปี 2552 และ 813,763 ราย ณ สิ้นปี 2553
ซึ่งกลุ่มทรูเป็นหนึ่งในผู้ให้บริการบรอดแบนด์รายใหญ่ที่สุดในประเทศไทยคิดจากฐานจำนวนลูกค้า
โดยมีส่วนแบ่งประมาณร้อยละ 66.0 ของมูลค่าตลาดในเขตกรุงเทพมหานครและปริมณฑล

มีปัจจัยหลายประการที่ทำให้จำนวนผู้ใช้บริการอินเทอร์เน็ตความเร็วสูง (บรอดแบนด์)
เพิ่มขึ้นอย่างรวดเร็ว ซึ่งประกอบด้วย ราคาโมเด็มที่ถูกลง ผู้บริโภคนิยมใช้บริการคอนเท้นต์ต่างๆ
เพิ่มมากขึ้น เช่น เกมออนไลน์ ประกอบกับอัตราค่าใช้บริการรายเดือนของอินเทอร์เน็ตความเร็วสูง
(บรอดแบนด์) ถูกลง เนื่องจากจำนวนผู้ให้บริการเพิ่มมากขึ้น อีกทั้ง คณะกรรมการ กทช.
ได้เปิดเสรีธุรกิจวงจรอินเทอร์เน็ตต่างประเทศ
ทำให้มีการปรับลดอัตราค่าเช่าวงจรลงอย่างมาก

ธุรกิจบริการอินเทอร์เน็ต

ตลาดอินเทอร์เน็ตในประเทศไทยเติบโตอย่างเห็นได้ชัดในระยะเวลา 2 ถึง 3 ปีที่ผ่านมา
จากการประเมินของ ITU จำนวนผู้ใช้บริการอินเทอร์เน็ตในประเทศไทยเติบโตเป็นประมาณ 17.5
ล้านราย ณ สิ้นปี 2553 โดยมีอัตราการใช้บริการอินเทอร์เน็ตรวม ประมาณร้อยละ 26.3
ของประชากรโดยรวม ซึ่งถือว่าต่ำกว่าหลายๆ ประเทศในภูมิภาค

นับตั้งแต่เดือนมิถุนายน 2548 คณะกรรมการ กทช.
ได้ออกใบอนุญาตประกอบกิจการอินเทอร์เน็ตให้แก่ผู้ให้บริการอินเทอร์เน็ตหลายราย รวมทั้ง บริษัท
ทรู อินเทอร์เน็ต จำกัด และ บริษัท เอเซีย อินโฟเน็ต จำกัด ซึ่งเป็นบริษัทย่อยของบริษัทฯ
รวมทั้งผู้ให้บริการรายใหญ่ อาทิ CS Loxinfo และ Internet Thailand

การแข่งขันธุรกิจอินเทอร์เน็ตยังคงรุนแรงในปี 2549 จนถึง ปี 2553
เนื่องจากมีจำนวนผู้ให้บริการอินเทอร์เน็ตเพิ่มมากขึ้น
ประกอบกับบริษัทโทรคมนาคมได้เข้ามาทำธุรกิจนี้มากขึ้น นอกจากนี้ คณะกรรมการ กทช.
ยังได้ออกใบอนุญาตให้บริการโทรศัพท์พื้นฐานทั่วประเทศ
ซึ่งอาจจะส่งผลให้การแข่งขันในธุรกิจโทรศัพท์พื้นฐานและบรอดแบนด์ในเขตกรุงเทพมหานครและปริมณฑล
(ซึ่งเป็นพื้นที่หลักของบริษัทฯ) เพิ่มขึ้น อย่างไรก็ตาม แม้การแข่งขันจะเพิ่มสูงขึ้น
แต่อัตราค่าบริการยังคงตัว โดยค่าบริการแบบ Dial Up
อยู่ที่ระดับประมาณ 9 บาทต่อชั่วโมง และอัตราค่าบริการบรอดแบนด์ขั้นต่ำอยู่ที่ประมาณ 399
บาทต่อเดือน

นอกจากนี้ ในเดือนพฤศจิกายน ปี 2553
คณะรัฐมนตรีได้อนุมัตินโยบายบรอดแบนด์แห่งชาติของกระทรวงเทคโนโลยีสารสนเทศและการสื่อสาร
ด้วยเงินลงทุนทั้งสิ้น 2 หมื่นล้านบาท เพื่อพัฒนาโครงข่าย
บรอดแบนด์ให้ครอบคลุมประชากรไม่ต่ำกว่าร้อยละ 80 ของประเทศ ในอีก 5 ปี ข้างหน้า
รวมทั้งให้มีบริการ
บรอดแบนด์ความเร็วสูงความเร็วไม่ต่ำกว่า 100 เมกะบิตต่อวินาที
โดยมีเป้าหมายที่จะให้บริการบรอดแบนด์คลอบคลุมโรงเรียนและโรงพยาบาลในระดับตำบล
ตลอดจนประชาชนผู้มีรายได้น้อย ทั้งนี้ ทรูมูฟ ร่วมกับ
ผู้ให้บริการอีก 5 ราย อาทิ ทีโอที และ กสท
ได้ลงนามในบันทึกข้อตกลงเพื่อสนับสนุนนโยบายดังกล่าว
ซึ่งคลอดคล้องกับพันธกิจของกลุ่มทรูเพื่อความเหลื่อมล้ำในการเข้าถึงเทคโนโลยีสารสนเทศของประเทศ
และเป็นส่วนหนึ่งเพื่อการพัฒนาสังคมไทยสู่สังคมแห่งการเรียนรู้

ธุรกิจโทรทัศน์ระบบบอกรับเป็นสมาชิก

จำนวนสมาชิกโทรทัศน์ระบบบอกรับเป็นสมาชิกในประเทศไทย ณ สิ้นปี 2553 มีทั้งสิ้นประมาณ 6
ล้านราย คิดเป็นสัดส่วนราวร้อยละ 29.0 ของจำนวนครัวเรือน (แหล่งที่มา: ข้อมูลของบริษัทฯ)
ซึ่งต่ำกว่าประเทศที่พัฒนาแล้วในแถบเอเชีย โดยในปี 2551 มาเลเซีย
มีอัตราการใช้บริการโทรทัศน์ระบบบอกรับสมาชิกอยู่ที่ร้อยละ 50 สิงคโปร์ ร้อยละ 57 และ ฮ่องกง
ร้อยละ 72 (แหล่งที่มา: ข้อมูล ณ ไตรมาส 2 ปี 2552 จาก Pan-Regional TV in Asia
2009, Casbaa) จึงนับว่ามีโอกาสเติบโตได้อีกมาก

ปัจจุบันกลุ่มทรูวิชั่นส์เป็นผู้ประกอบธุรกิจโทรทัศน์ระบบบอกรับเป็นสมาชิก
ที่ให้บริการครอบคลุมทั่วประเทศรายใหญ่รายเดียวในประเทศไทย
แต่ยังเผชิญความเสี่ยงจากระเบียบและกฎเกณฑ์ต่างๆ ที่กำหนดโดยภาครัฐ
ทั้งยังจะต้องเผชิญกับอุปสรรคจากผู้ประกอบการรายใหม่อีกด้วย นอกจากนี้
องค์การสื่อสารมวลชนแห่งประเทศไทย (อสมท)
ยังได้ให้ใบอนุญาตดำเนินธุรกิจโทรทัศน์ระบบบอกรับเป็นสมาชิกแก่บริษัทอื่นอีก 2 ราย
ในปี 2539 แต่ปัจจุบันผู้ได้รับใบอนุญาตเหล่านี้ยังไม่เริ่มหรือประกาศว่าจะเริ่มดำเนินการแต่อย่างใด
ในส่วนของกรมประชาสัมพันธ์ได้ให้ใบอนุญาตดำเนินการแก่ผู้ประกอบการเคเบิลตามภูมิภาคหลายรายด้วยกัน
ปัจจุบันดำเนินการอยู่ประมาณ 78 ราย
ภายหลังการประกาศใช้พระราชบัญญัติการประกอบกิจการกระจายเสียงและ
กิจการโทรทัศน์ซึ่งมีผลบังคับใช้เมื่อวันที่ 5 มีนาคม 2551
ผู้ประกอบธุรกิจโทรทัศน์ระบบบอกรับเป็นสมาชิกได้รับอนุญาตให้สามารถจัดเก็บรายได้จากค่าโฆษณา
ซึ่งช่วยเพิ่มโอกาสในการสร้างรายได้จากคอนเท้นต์เดิมที่มีอยู่
รวมทั้งเป็นการเพิ่มมูลค่าให้กับกิจการของทรูวิชั่นส์
แต่รายได้จากค่าโฆษณาอาจจะช่วยเสริมสร้างความแข็งแกร่งทางการเงินให้กับผู้ให้บริการโทรทัศน์ระบบบอกรับเป็นสมาชิกรายเล็กๆ
และอาจทำให้มีการแข่งขันในตลาดเพิ่มขึ้น อย่างไรก็ตาม
ทรูวิชั่นส์มีความได้เปรียบในเชิงการแข่งขันจากการมีคอนเท้นต์ที่ดี และมีคุณภาพสูง

นอกจากนี้ ยังมีผู้ประกอบการอีกไม่น้อยกว่า 450 รายที่ไม่มีใบอนุญาต
ซึ่งผู้ประกอบการเหล่านี้ล้วนเป็นผู้ประกอบการท้องถิ่น ที่ให้บริการในระบบเคเบิล
โดยมีสมาชิกรวมกันประมาณ 1.5 ถึง 2.0 ล้านราย ปัจจุบัน
ผู้ประกอบการเหล่านี้กำลังถูกตรวจสอบถึงการได้มาซึ่งลิขสิทธิ์รายการต่างๆ
ที่ออกอากาศโดยเจ้าของลิขสิทธิ์ซึ่งได้ร่วมมือกับภาครัฐในการผลักดันให้ผู้ประกอบการทุกรายปฏิบัติตามกฎหมายลิขสิทธิ์
ในขณะเดียวกัน
พระราชบัญญัติการประกอบกิจการกระจายเสียงและกิจการโทรทัศน์ฉบับใหม่จะมีผลบังคับให้ผู้ประกอบการทุกรายดำเนินการภายใต้กรอบการกำกับดูแลเช่นเดียวกับทรูวิชั่นส์

หลังได้รับอนุญาตจาก อสมท ให้สามารถหารายได้จากการโฆษณา ทรูวิชั่นส์เล็งเห็นว่า
ทรูวิชั่นส์น่าจะเป็นทางเลือกที่ดีสำหรับบริษัทโฆษณา เนื่องจากมีกลุ่มผู้ชมรายการที่โดดเด่น
ซึ่งประกอบด้วยลูกค้าระดับบนที่มีกำลังซื้อสูง รวมทั้งลูกค้าระดับล่างซึ่งมีจำนวนเพิ่มขึ้นอย่างต่อเนื่อง
นอกจากนี้ จากช่องรายการที่มีความหลากหลายของทรูวิชั่นส์
ทำให้สามารถแยกกลุ่มผู้ชมที่มีคุณลักษณะต่างๆ ได้อย่างชัดเจน เพื่อประโยชน์ของผู้ซื้อโฆษณา

ในปี 2553
ทรูวิชั่นส์ใช้กลยุทธ์ในการขยายบริการสู่ตลาดสำหรับลูกค้าระดับกลางและระดับล่างมากยิ่งขึ้น
เพื่อสร้างรายได้จากการรับทำการโฆษณา ซึ่งมีอัตราการทำกำไรสูง
เนื่องจากเพิ่มจำนวนผู้รับชมคือปัจจัยสำคัญต่อความสำเร็จในการขยายบริการสู่ตลาดสำหรับกลุ่มลูกค้าระดับกลางและล่าง
เนื่องจากมีการแข่งขันสูง ทั้งนี้ การโฆษณาทางสื่อโทรทัศน์ในปี 2553 มีมูลค่าสูงถึง 61.0
พันล้านบาท (แหล่งที่มา : AGB Nielsen)
ในขณะที่มูลค่าการโฆษณาทางโทรทัศน์ระบบบอกรับเป็นสมาชิกมีสัดส่วนเพียงร้อยละ 5 เท่านั้น
ซึ่งยังคงอยู่ในระดับต่ำและมีโอกาสเติบโตในระยะยาว

ตลอดระยะเวลา 2 ถึง 3 ปีที่ผ่านมา ทรูวิชั่นส์ได้ร่วมมืออย่างใกล้ชิด กับเจ้าของลิขสิทธิ์
ในการหาแนวทางดำเนินการใหม่ๆ ในการปกป้องลิขสิทธิ์รายการที่ทรูวิชั่นส์ให้บริการ
เป้าหมายในการดำเนินการขั้นต่อไปของทรูวิชั่นส์จะมุ่งเน้นไปที่การแก้ปัญหาการละเมิดลิขสิทธิ์โดยการนำรายการต่างๆ
เช่น รายการภาพยนตร์ที่อยู่บนสื่ออื่น เช่น ดีวีดี มาออกอากาศ โดยรายการเหล่านั้น
มีการออกอากาศในช่องรายการที่ทรูวิชั่นส์ให้บริการอยู่ด้วย เช่น HBO

ในปี 2554 ทรูวิชั่นส์มีแผนจะเปลี่ยนกล่องรับสัญญาณจากระบบอะนาล็อกเดิมมาเป็นระบบดิจิตอล
เพื่อลดการลักลอบใช้สัญญาณ

การลงทุนในโครงสร้างพื้นฐานเพื่อให้บริการโทรทัศน์ระบบบอกรับเป็นสมาชิกคุณภาพสูง
มีความจำเป็นอย่างยิ่งโดยต้นทุนเริ่มต้นประกอบด้วย การลงทุนเพื่อซื้อระบบสื่อสัญญาณ
เทคโนโลยีการเข้ารหัส กล่องรับสัญญาณ ระบบบริการลูกค้า และระบบสนับสนุนต่างๆ

นอกจากนี้ ทรูวิชั่นส์ยังต้องแข่งขันทางอ้อมกับสถานีโทรทัศน์ภาคปกติในประเทศไทย
แต่ด้วยการนำเสนอรายการที่ไม่สามารถหาดูได้จากช่องอื่น รวมถึงภาพยนตร์ รายการสาระความรู้
และรายการกีฬาที่แพร่ภาพที่ทรูวิชั่นส์ก่อนช่องใดๆ
ทำให้ทรูวิชั่นส์มีข้อได้เปรียบเหนือสถานีโทรทัศน์ภาคปกติทั่วไป
การได้รับลิขสิทธิ์ในการถ่ายทอดสดการแข่งขันฟุตบอลพรีเมียร์ลีกแต่ผู้เดียวในประเทศไทย
ทำให้ทรูวิชั่นส์สามารถดึงดูดผู้ใช้บริการรายใหม่ และรักษาฐานลูกค้าเดิมไปพร้อมๆ กัน ทั้งนี้กลุ่มทรู
ยังได้รับสิทธิ์ในการนำเสนอการแข่งขันฟุตบอลพรีเมียร์ลีกและคอนเทนต์ที่เกี่ยวข้องผ่านบริการอื่นๆ
ซึ่งประกอบด้วย ทรูมูฟ และทรูออนไลน์อีกด้วย

4.6 ความคืบหน้าด้านการกำกับดูแลกิจการโทรคมนาคม

โครงสร้างการกำกับดูแลกิจการโทรคมนาคมมีความคืบหน้าขึ้นเป็นลำดับ ทั้งนี้
รัฐบาลไทยได้เริ่มปฏิรูปการกำกับดูแลกิจการโทรคมนาคม โดยการออกพระราชบัญญัติหลัก 2 ฉบับ
อันได้แก่
พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม
พ.ศ. 2543 และ พระราชบัญญัติการประกอบกิจการโทรคมนาคม พ.ศ. 2544

อย่างไรก็ตาม บริษัทฯ หวังว่าจะได้เห็นความก้าวหน้าด้านการกำกับดูแล ในประเด็นต่างๆ ที่ยัง
ไม่คืบหน้า ซึ่งประกอบด้วย การออกใบอนุญาต 3G บนคลื่นความถี่ 2.1 GHz
การใช้ระบบค่าเชื่อมโยงโครงข่าย หรือ IC กับผู้ให้บริการทุกราย
และการจัดตั้งคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
(คณะกรรมการ กสทช.)

ในเดือนสิงหาคม 2550 มีการประกาศใช้รัฐธรรมนูญฉบับปัจจุบัน ภายหลังการเปลี่ยนแปลงทาง
การเมือง อย่างไรก็ตาม ตัวบทกฎหมายและกฎเกณฑ์ต่างๆ ยังคงมีผลบังคับใช้ และคณะกรรมการ
กทช. ยังคงทำหน้าที่ผู้กำกับดูแลกิจการโทรคมนาคมต่อไป

นอกเหนือจากนั้น มาตรา 47 ของรัฐธรรมนูญฉบับนี้ ได้กำหนดให้มีการจัดตั้ง คณะกรรมการ
กิจการกระจายเสียง กิจการโทรทัศน์ และกิจการโทรคมนาคมแห่งชาติ (“คณะกรรมการ กสทช.”)
ภายในเวลา 180 วัน นับตั้งแต่รัฐบาลได้มีการแถลงนโยบายต่อรัฐสภา ในวันที่ 19 ธันวาคม 2553
พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม
พ.ศ. 2553 (“พรบ. องค์กรจัดสรรคลื่นความถี่ฯ”) ได้รับการประกาศลงในราชกิจจานุเบกษา
และมีผลบังคับใช้โดยสมบูรณ์ โดยมีผลให้การจัดตั้งคณะกรรมการ กสทช.
เริ่มต้นอย่างเป็นทางการขึ้น อย่างไรก็ดี ขณะที่จัดทำรายงานฉบับนี้ (มีนาคม 2554) คณะกรรมการ
กสทช. ยังไม่ได้รับการจัดตั้ง ซึ่งความล่าช้าในการจัดตั้งคณะกรรมการ กสทช.
ได้ทำให้เกิดความล่าช้าในการออกกฎเกณฑ์และแนวนโยบายใหม่ๆ

ในวันที่ 5 มีนาคม 2551 พระราชบัญญัติการประกอบกิจการกระจายเสียงและกิจการโทรทัศน์
มีผลบังคับใช้ โดยได้ให้อำนาจคณะกรรมการ กทช.
ในการออกใบอนุญาตประกอบกิจการบริการชุมชน
ชั่วคราวมีอายุไม่เกิน 1 ปี
สำหรับผู้ประกอบการวิทยุกระจายเสียงชุมชนและกิจการที่ไม่ใช้คลื่นความถี่
ก่อนจะมีการจัดตั้งคณะกรรมการ กสทช.
โดยหลักเกณฑ์การออกใบอนุญาตดังกล่าวได้มีผลบังคับใช้เมื่อวันที่
9 พฤศจิกายน 2552 และคาดว่าจะสามารถออกใบอนุญาตให้ผู้ประกอบการรายเล็กได้ในกลางปี
2553

นับตั้งแต่ได้มีการจัดตั้งคณะกรรมการ กทช. จนกระทั่งถึงปัจจุบัน คณะกรรมการ กทช.
ได้ออกประกาศ กฎเกณฑ์ ข้อบังคับที่สำคัญๆ หลายฉบับ รวมทั้ง ประกาศคณะกรรมการ กทช.
ว่าด้วยการใช้และการเชื่อมต่อโครงข่ายโทรคมนาคม พ.ศ. 2549
ซึ่งมีผลให้อุตสาหกรรมโทรศัพท์เคลื่อนที่ของไทย ได้เข้าสู่ระบบเชื่อมโยงโครงข่ายนับตั้งแต่ปี 2550
และทำให้การแข่งขันระหว่างผู้ประกอบการมีความเท่าเทียมกันมากขึ้น

นอกจากนั้น ในเดือนสิงหาคม 2552 คณะกรรมการ กทช. ยังได้ออกกฎเกณฑ์สำหรับบริการ
คงสิทธิเลขหมายโทรศัพท์เคลื่อนที่ (Mobile Number Portability - MNP)
และได้กำหนดผู้ให้บริการโทรศัพท์เคลื่อนที่รายปัจจุบันทั้งหมด ต้องเปิดให้บริการภายในวันที่ 15
ธันวาคม 2553 ทั้งนี้ ผู้ให้บริการโทรศัพท์เคลื่อนที่สามารถเปิดให้บริการ MNP
ในวงจำกัดในเขตกรุงเทพมหานคร ได้ในวันที่ 5 ธันวาคม 2553
และจะขยายบริการเพื่อให้ครอบคลุมทั่วประเทศในปี 2554

เมื่อต้นปี 2553 คณะกรรมการ กทช. ได้อนุมัติอัตราค่าเชื่อมต่อโครงข่ายระหว่าง ฮัทช์ และ ดีแทค
ที่อัตรา 0.50 บาทต่อหน้าที่ ซึ่งต่อมามีผลิให้ ฮัทช์ เข้าสู่ระบบเชื่อมต่อโครงข่าย อย่างไรก็ตาม
ปัจจุบัน ทรูมูฟ และ ฮัทช์ ยังไม่สามารถตกลงอัตราค่าเชื่อมต่อโครงข่ายระหว่างกันได้

นอกจากนี้ ในไตรมาสที่ 2 ของปี 2553 คณะกรรมการ กทช.
ได้เสนออัตราค่าเชื่อมต่อโครงข่ายระหว่างโครงข่ายโทรศัพท์พื้นฐาน และ
โครงข่ายโทรศัพท์เคลื่อนที่
โดยคิดค่าเชื่อมต่อโครงข่ายโทรศัพท์พื้นฐานจากผู้ให้บริการโทรศัพท์เคลื่อนที่ อัตรา 0.36
บาทต่อนาที และ คิดค่าเชื่อมต่อโครงข่ายโทรศัพท์เคลื่อนที่ จากผู้ให้บริการโทรศัพท์พื้นฐาน อัตรา
0.50 บาทต่อนาที ทั้งนี้ ทรู ซึ่งเป็นหนึ่งในผู้ให้บริการโทรศัพท์พื้นฐานไม่เห็นด้วยกับอัตราดังกล่าว
จึงยื่นฟ้องต่อศาลปกครองในกรณีดังกล่าว

ในปี 2552 คณะกรรมการ กทช. ได้ดำเนินการบางประการ เพื่อให้เกิดความคืบหน้า ในเรื่องการ
จัดสรรคลื่นความถี่ 3G ในย่าน 2.1 GHz
โดยพยายามจัดทำเอกสารข้อสนเทศเพื่อกำหนดเงื่อนไขการจัดสรรคลื่นความถี่ IMT หรือ 3G and
beyond และได้จัดให้มีการรับฟังความคิดเห็นสาธารณะ 2 ครั้ง
เพื่อรวบรวมความคิดเห็นจากทุกฝ่ายที่มีผลประโยชน์เกี่ยวข้องในเรื่องนี้ นอกจากนี้
การแต่งตั้งกรรมการ กทช. 4 ท่านใหม่ สำหรับตำแหน่งที่ว่างลง ทำให้คณะกรรมการ กทช.
มีจำนวนกรรมการครบชุดในปัจจุบัน โดยคณะกรรมการ กทช. ได้เร่งดำเนินการเพื่อออกใบอนุญาต
3G บนความถี่ 2.1GHz

คณะกรรมการ กทช. ได้จัดทำเอกสารข้อสนเทศชุดล่าสุดในเดือนกรกฎาคม
และได้ประกาศลงในราชกิจจานุเบกษาซึ่งส่งผลให้คณะกรรมการ กทช.
สามารถเปิดรับสมัครผู้สนใจเข้าร่วมประมูลคลื่นความถี่และเป็นผู้รับใบอนุญาต 3G
โดยคาดว่าจะเกิดการประมูลเคลื่อนความถี่ในช่วงปลายเดือนกันยายน ปี 2553 ทั้งนี้
กลุ่มทรูในฐานะผู้ให้บริการโทรศัพท์เคลื่อนที่รายหลักของประเทศ
ได้แสดงความประสงค์จะเข้าร่วมประมูลในครั้งนี้ผ่านบริษัท เรียล มูฟ จำกัด
ซึ่งเป็นบริษัทย่อยที่จัดตั้งขึ้นใหม่ เช่นเดียวกับผู้ให้บริการรายอื่น คือ เอไอเอส และ ดีแทค
โดยบริษัท เรียล มูฟ จำกัด เป็น 1 ใน 3
บริษัทที่ผ่านขั้นตอนการตรวจคุณสมบัติขั้นแรกของคณะกรรมการ กทช.
และมีสิทธิในการเข้าร่วมประมูลคลื่นความพี่ซึ่งจัดขึ้นในวันที่ 20 กันยายน 2553

อย่างไรก็ตาม ก่อนจะมีการประมูลเพียงไม่กี่วัน กสท
ได้ยื่นฟ้องศาลปกครองกลางเพื่อขอให้มีคำสั่งเพิกถอนการเปิดประมูลครั้งนี้
พร้อมทั้งขอให้คุ้มครองชั่วคราว เนื่องจากเห็นว่า กทช. ชุดปัจจุบันไม่มีอำนาจจัดการประมูลดังกล่าว
ในวันที่ 16 กันยายน 2553 ศาลปกครองกลางรับคำฟ้องคดี กสท.
และมีคำสั่งให้ระงับการประมูลคลื่นความถี่ 3G ของคณะกรรมการ กทช.

หลังจากนี้ คณะกรรมการ กทช.
ได้ยื่นอุทธรณ์ต่อศาลปกครองสูงสุดแต่อย่างไรก็ตามการเปิดประมูลดังกล่าวถูกระงับเป็นการชั่วคราว
โดยคำสั่งศาลปกครองสูงสุด เมื่อวันที่ 23 ตุลาคม 2553 นอกจากนี้
ศาลปกครองยังมีความเห็นว่าให้ส่งเรื่องไปให้ศาลรัฐธรรมนูญวินิจฉัยในประเด็นสถานภาพทางกฎหมายของ
กทช. ว่า กทช. จะยังคงมีสถานภาพทางกฎหมายหรือไม่ และ กทช. ยังคงมีอำนาจในการออกกฎ
หรือ ประกาศที่ใช้บังคับแก่ผู้ประกอบกิจการโทรคมนาคม เป็นการทั่วไปตามพรบ.
องค์กรจัดสรรคลื่นฯ หรือไม่

ทั้งนี้ ภายใต้การกำกับดูแล โดยคณะกรรมการ กทช. ซึ่งถือเป็นการเปิดเสรีธุรกิจต่างๆ
โดยการออกใบอนุญาตให้ผู้ประกอบการสามารถเปิดให้บริการใหม่ๆ ได้เพิ่มเติม
โดยกลุ่มทรูได้รับใบอนุญาตต่างๆ ดังต่อไปนี้

+---+---------------------+----+---------------+----+--------+---------+
|   | บริษัทย่อย             | ปร | ลักษณะ         | อ  | วันที่บอ  | วัน      |
|   | และบริษัทในเครือ       | ะเ | การประกอบธุรกิจ | ายุ | ร์ดอนุมัติ | ที่ใบอนุญา |
|   |                     | ภท |               |    |        | ตหมดอายุ |
|   |                     |    |               | ใบ |        |         |
|   |                     | ใบ |               |    |        |         |
|   |                     |    |               | อ  |        |         |
|   |                     | อ  |               | นุญ |        |         |
|   |                     | นุญ |               | าต |        |         |
|   |                     | าต |               |    |        |         |
+===+=====================+====+===============+====+========+=========+
| ใ |                     |    |               |    |        |         |
| บ |                     |    |               |    |        |         |
| อ |                     |    |               |    |        |         |
| น |                     |    |               |    |        |         |
| ุญ |                     |    |               |    |        |         |
| า |                     |    |               |    |        |         |
| ต |                     |    |               |    |        |         |
| บ |                     |    |               |    |        |         |
| ร |                     |    |               |    |        |         |
| ิก |                     |    |               |    |        |         |
| า |                     |    |               |    |        |         |
| ร |                     |    |               |    |        |         |
| อ |                     |    |               |    |        |         |
| ิน |                     |    |               |    |        |         |
| เ |                     |    |               |    |        |         |
| ท |                     |    |               |    |        |         |
| อ |                     |    |               |    |        |         |
| ร |                     |    |               |    |        |         |
| ์เ |                     |    |               |    |        |         |
| น |                     |    |               |    |        |         |
| ็ต |                     |    |               |    |        |         |
+---+---------------------+----+---------------+----+--------+---------+
| 1 | บริษัท เค เอส ซี       | 1  | ISP           | 5  | 23     | 22 มิ.ย. |
|   | คอมเมอร์เชียล         |    |               | ปี  | มิ.ย.   | 2557    |
|   | อินเตอร์เนต           |    |               |    | 2552   |         |
|   | จำกัด                |    |               |    |        |         |
+---+---------------------+----+---------------+----+--------+---------+
| 2 | บริษัท ทรู อินเทอร์เน็ต   | 1  | ISP           | 5  | 18     | 17 ส.ค. |
|   | จำกัด                |    |               | ปี  | ส.ค.   | 2557    |
|   |                     |    |               |    | 2552   |         |
+---+---------------------+----+---------------+----+--------+---------+
| 3 | บริษัท เอเซีย อินโฟเน็ท  | 1  | ISP           | 5  | 5 ก.พ. | 4 ก.พ.  |
|   | จำกัด                |    |               | ปี  | 2553   | 2558    |
+---+---------------------+----+---------------+----+--------+---------+
| 4 | บริษัท ทรู             | 2  | บริการอิน       | 5  | 19     | 18 พ.ค. |
|   | อินเตอร์เนชั่นแนล       |    | เทอร์เน็ตเกตเวย์ | ปี  | พ.ค.   | 2554    |
|   | เกตเวย์ จำกัด         |    | ระหว่างประเทศ  |    | 2549   |         |
|   |                     |    | และ           |    |        |         |
|   | (เดิมชื่อ บริษัท ทรู      |    | บริการช        |    |        |         |
|   | อินเทอร์เน็ต เกตเวย์    |    | ุมสายอินเทอร์เน็ต |    |        |         |
|   | จำกัด)               |    |               |    |        |         |
+---+---------------------+----+---------------+----+--------+---------+
| 5 | บริษัท ทรู มูฟ จำกัด     | 1  | ISP           | 5  | 25     | 24 ส.ค. |
|   |                     |    |               | ปี  | ส.ค.   | 2557    |
|   |                     |    |               |    | 2552   |         |
+---+---------------------+----+---------------+----+--------+---------+
| ใ |                     |    |               |    |        |         |
| บ |                     |    |               |    |        |         |
| อ |                     |    |               |    |        |         |
| น |                     |    |               |    |        |         |
| ุญ |                     |    |               |    |        |         |
| า |                     |    |               |    |        |         |
| ต |                     |    |               |    |        |         |
| ป |                     |    |               |    |        |         |
| ร |                     |    |               |    |        |         |
| ะ |                     |    |               |    |        |         |
| ก |                     |    |               |    |        |         |
| อ |                     |    |               |    |        |         |
| บ |                     |    |               |    |        |         |
| ก |                     |    |               |    |        |         |
| ิจ |                     |    |               |    |        |         |
| ก |                     |    |               |    |        |         |
| า |                     |    |               |    |        |         |
| ร |                     |    |               |    |        |         |
| โ |                     |    |               |    |        |         |
| ท |                     |    |               |    |        |         |
| ร |                     |    |               |    |        |         |
| ค |                     |    |               |    |        |         |
| ม |                     |    |               |    |        |         |
| น |                     |    |               |    |        |         |
| า |                     |    |               |    |        |         |
| ค |                     |    |               |    |        |         |
| ม |                     |    |               |    |        |         |
+---+---------------------+----+---------------+----+--------+---------+
| 1 | บริษัท ทรู พับลิค        | 1  | บริการ         | 5  | 29     | 28 มิ.ย. |
|   | คอมมิวนิเคชั่น จำกัด     |    | โทรศัพท์สาธารณะ | ปี  | มิ.ย.   | 2557    |
|   |                     |    |               |    | 2552   |         |
+---+---------------------+----+---------------+----+--------+---------+
| 2 | บริษัท เอเซีย ไวร์เลส   | 1  | บริการขายต่อ    | 5  | 23     | 22 ก.พ. |
|   | คอมมิวนิเคชั่น จำกัด     |    | บริการโทรศัพท์พื้น | ปี  | ก.พ.   | 2558    |
|   |                     |    | ฐานใช้นอกสถานที่ |    | 2553   |         |
|   |                     |    | แล            |    |        |         |
|   |                     |    | ะโทรศัพท์เคลื่อนที่ |    |        |         |
+---+---------------------+----+---------------+----+--------+---------+
| 3 | บริษัท ทรู อินเทอร์เน็ต   | 1  | บริการขายต่อบ   | 5  | 20     | 19 พ.ค. |
|   | ดาต้า เซ็นเตอร์ จำกัด   |    | ริการอินเทอร์เน็ต | ปี  | พ.ค.   | 2557    |
|   |                     |    | และบริการ VDO  |    | 2552   |         |
|   |                     |    | Conference    |    |        |         |
+---+---------------------+----+---------------+----+--------+---------+
| 4 | บริษัท ทรู ไลฟ์ พลัส     | 1  | บริการขายต่อบ   | 5  | 2 ส.ค. | 1 ส.ค.  |
|   | จำกัด                |    | ริการอินเทอร์เน็ต | ปี  | 2552   | 2557    |
|   |                     |    | แล            |    |        |         |
|   | (เดิมชื่อ บริษัท ทรู      |    | ะโทรศัพท์เคลื่อนที่ |    |        |         |
|   | ดิจิตอล               |    |               |    |        |         |
|   | เอ็นเตอร์เทนเม้นท์      |    |               |    |        |         |
|   | จำกัด)               |    |               |    |        |         |
+---+---------------------+----+---------------+----+--------+---------+
| 5 | บริษัท ทรู อินเทอร์เน็ต   | 1  | บริการบัตรโทรศัพ | 5  | 11     | 10 ต.ค. |
|   | จำกัด                |    | ท์ระหว่างประเทศ | ปี  | ต.ค.   | 2557    |
|   |                     |    |               |    | 2552   |         |
+---+---------------------+----+---------------+----+--------+---------+
| 6 | บริษัท ทรู ยูนิเวอร์แซล   | 3  | บริกา          | 20 | 8 ธ.ค. | 7 ธ.ค.  |
|   | คอนเวอร์เจ้นซ์ จำกัด    |    | รโทรศัพท์ประจำที่ | ปี  | 2549   | 2569    |
|   |                     |    | และบริการเสริม  |    |        |         |
+---+---------------------+----+---------------+----+--------+---------+
| 7 | บริษัท ทรู             | 3  | บริการโทรศัพ    | 20 | 25     | 24 ม.ค. |
|   | อินเตอร์เนชั่นแนล       |    | ท์ระหว่างประเทศ | ปี  | ม.ค.   | 2570    |
|   | คอมมิวนิเคชั่น          |    | และบริการเสริม  |    | 2550   |         |
|   | จำกัด                |    |               |    |        |         |
+---+---------------------+----+---------------+----+--------+---------+
| 8 | บริษัท ทรู ยูนิเวอร์แซล   | 1  | บริการขาย      | 5  | 26     | 25 ส.ค. |
|   | คอนเวอร์เจ้นซ์ จำกัด    |    | ต่อบริการโทรคมน | ปี  | ส.ค.   | 2557    |
|   |                     |    | าคมเพื่อสาธารณะ |    | 2552   |         |
|   |                     |    | บริการวงจร หรือ |    |        |         |
|   |                     |    | ช่องสัญญาณเช่า   |    |        |         |
+---+---------------------+----+---------------+----+--------+---------+
| 9 | บริษัท สมุทรปราการ     | 3  | บริกา          | 15 | 23     | 22 ก.ย. |
|   | มีเดีย คอร์ปอเรชั่น จำกัด |    | รโทรศัพท์เคลื่อนที่ | ปี  | ก.ย.   | 2567    |
|   |                     |    |               |    | 2552   |         |
+---+---------------------+----+---------------+----+--------+---------+
| 1 | บริษัท ทรู อินเทอร์เน็ต   | 3  | บร            | 15 | 11     | 10 พ.ย. |
| 0 | เกตเวย์ จำกัด         |    | ิการขายต่อบริการ | ปี  | พ.ย.   | 2567    |
|   |                     |    | วงจรเช่าส่วนบุคค |    | 2552   |         |
|   |                     |    | ลระหว่างประเทศ |    |        |         |
+---+---------------------+----+---------------+----+--------+---------+
| 1 | บริษัท เค เอส ซี       | 1  | บริการขายต     | 5  | 11     | 10 พ.ย. |
| 1 | ค                   |    | ่อบริการวงจรเช่า | ปี  | พ.ย.   | 2557    |
|   | อมเมอร์เชียลอินเตอร์เนต |    | ส่วนบุคค        |    | 2552   |         |
|   | จำกัด                |    | ลระหว่างประเทศ |    |        |         |
+---+---------------------+----+---------------+----+--------+---------+
| 1 | บริษัท ทรู ดิสทริบิวชั่น    | 1  | บ             | 5  | 1 ธ.ค. | 30 พ.ย. |
| 2 | แอนด์ เซลส์ จำกัด      |    | ริการขายต่อบริกา | ปี  | 2553   | 2558    |
|   |                     |    | รโทรศัพท์เคลื่อนที่ |    |        |         |
+---+---------------------+----+---------------+----+--------+---------+
| 1 | บริษัท เรียล มูฟ จำกัด   | 1  | บ             | 5  | 16     | 15 ธ.ค. |
| 3 |                     |    | ริการขายต่อบริกา | ปี  | ธ.ค.   | 2558    |
|   |                     |    | รโทรศัพท์เคลื่อนที่ |    | 2553   |         |
+---+---------------------+----+---------------+----+--------+---------+